



**แผนปฏิบัติการป้องกันการทุจริต พ.ศ. 2565**

**ขององค์การบริหารส่วนตำบลน้ำหมาน**

****

**องค์การบริหารส่วนตำบลน้ำหมาน**

**อำเภอเมืองเลย จังหวัดเลย**

[**www.narmmarn.go.th**](http://www.narmmarn.go.th)

**คำนำ**

การทุจริตเป็นปัญหาใหญ่ของสังคมไทยมาเป็นเวลานานและฉุดรั้งความเจริญก้าวหน้าการพัฒนาศักยภาพและขีดความสามารถในการแข่งขันของประเทศ ซึ่งในปัจจุบันได้ทวีความรุนแรงขึ้นอย่างต่อเนื่อง ทำให้เกิดความเสียหายในวงกว้าง โดยส่งผลกระทบต่อระบบเศรษฐกิจ ระบบสังคม ระบบการเมืองการปกครองและการบริหารราชการเป็นอย่างมาก การแก้ปัญหาการทุจริตจึงเป็นสิ่งสำคัญที่หน่วยงานในภาครัฐซึ่งเป็นหน่วยงานหลักในการขับเคลื่อนประเทศไทยให้มีความเจริญก้าวหน้าสามารถแข่งขันกับต่างประเทศได้อย่างทัดเทียม ที่จะต้องประสานความร่วมมือทั้งภาคเอกชนและภาคประชาสังคมเพื่อร่วมกันพัฒนาปรับปรุงระบบ การบริหารจัดการ และการพัฒนาคนควบคู่ไปพร้อมๆ กัน โดยการปลูกฝังความซื่อสัตย์สุจริต รับผิดชอบมีวินัย ตลอดจนค่านิยมอื่นๆ ที่ถูกต้อง รวมทั้งเข้าใจวิถีดำเนินชีวิตที่สมควรและมีคุณค่าประกอบกับคณะรักษาความสงบแห่งชาติหรือ คสช. ได้มีคำสั่งที่ 69/2557 เรื่อง มาตรการป้องกันและแก้ไขปัญหาการทุจริตและประพฤติมิชอบ โดยทุกส่วนราชการและหน่วยงานภาครัฐ กำหนดมาตรการหรือแนวทางแก้ไขปัญหาการทุจริตและประพฤติมิชอบโดยมุ่งเน้นการสร้าง ธรรมาภิบาลในการบริหารงานและส่งเสริมการมีส่วนร่วมจากทุกส่วนในการตรวจสอบ เฝ้าระวัง เพื่อสกัดกั้นเพื่อมิให้เกิดการทุจริตได้เพื่อให้การดำเนินการดังกล่าว บรรลุผลได้อย่างเป็นรูปธรรม งานบริหารทั่วไป องค์การบริหารส่วนตำบลน้ำหมานจึงได้จัดทำแผนปฏิบัติการป้องกันการทุจริตรวบรวมจากแผนปฏิบัติการป้องกันการทุจริต 5 ปี ตามยุทธศาสตร์ขององค์การบริหารส่วนตำบลน้ำหมาน ประจำปีงบประมาณ พ.ศ. 2560 – 2564 ขึ้น เพื่อขับเคลื่อนยุทธศาสตร์ชาติว่าด้วยการป้องกันการทุจริตภาครัฐให้เกิดผลในทางปฏิบัติ และเพื่อขับเคลื่อนยุทธศาสตร์และกลยุทธ์ขององค์การบริหารส่วนตำบลน้ำหมาน ให้บรรลุเป้าหมายและผลสัมฤทธิ์ตาม วิสัยทัศน์กำหนดไว้ และเป็นการถือปฏิบัติตาม คำสั่ง คสช. ที่ 69/2557 เรื่อง มาตรการป้องกันและแก้ไขปัญหาการทุจริตและประพฤติมิชอบ ซึ่งเป็นนโยบายระดับชาติ อีกทางหนึ่งด้วย ให้องค์กรปกครองส่วนท้องถิ่นขยายกรอบเวลาแผนปฏิบัติการป้องกันการทุจริตภายใต้ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564) สำหรับองค์กรปกครองส่วนท้องถิ่น เป็นสิ้นสุดปีงบประมาณ พ.ศ. 2565

สำนักปลัด

องค์การบริหารส่วนตำบลน้ำหมาน

**สารบัญ**

**คำนำ** **หน้า** **ส่วนที่ 1** บทนำ การวิเคราะห์ความเสี่ยงในการเกิดการทุจริตในองค์กร 1

หลักการและเหตุผล 2

พันธกิจ 3

วัตถุประสงค์ของการจัดทำแผน 3

เป้าหมายของการจัดทำแผน 4

ประโยชน์ของการจัดทำแผน 4

ยุทธศาสตร์ว่าด้วยการป้องกันและปราบปรามการทุจริตขององค์การบริหารส่วนตำบลน้ำหมาน 4

ยุทธศาสตร์ที่ 1 เสริมสร้างจิตสำนึก ค่านิยม ให้ทุกหน่วยงานขององค์การบริหารส่วนตำบล 4

น้ำหมาน บริหารงานตามหลักธรรมาภิบาล

ยุทธศาสตร์ที่ 2 บูรณาการระหว่างหน่วยงานในการป้องกันและปราบปรามการทุจริต 5

ยุทธศาสตร์ที่ 3 เสริมสร้างความเข้มแข็งในการป้องกันและปราบปรามการทุจริตของ 6

องค์การบริหารส่วนตำบลน้ำหมาน

ยุทธศาสตร์ที่ 4 พัฒนาศักยภาพเจ้าหน้าที่ของรัฐ ในการป้องกันและปราบปรามการทุจริตของ 7

องค์การบริหารส่วนตำบลน้ำหมาน

**ส่วนที่ 2** แผนปฏิบัติการตามยุทธศาสตร์ว่าด้วยการป้องกันการทุจริตตารางแผนปฏิบัติการตาม 8

ยุทธศาสตร์ว่าด้วยการป้องกันและปราบปรามการทุจริตขององค์การบริหารส่วนตำบลน้ำหมาน

ประจำปีงบประมาณ พ.ศ. 2565

**ส่วนที่ 3** รายละเอียดโครงการ/กิจกรรม/มาตรการ 15

ภาคผนวก

**- 1 –**

**ส่วนที่ 1**

**บทนำ**

**แผนปฏิบัติการป้องกันการทุจริต พ.ศ. 2565**

**ขององค์การบริหารส่วนตำบลน้ำหมาน**

**1. การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น**

การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น มีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กรโดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่ ซึ่งการทุจริตระดับท้องถิ่นมีปัจจัยมาจากการกระจายอำนาจสู่องค์กรปกครองส่วนท้องถิ่น ซึ่งเป้าหมายแท้จริงของการกระจายอำนาจนี้เพื่อให้สามารถดำเนินการตอบสนองการให้บริการต่าง ๆ ในพื้นที่โดยไม่ต้องรอจากส่วนกลางเพียงฝ่ายเดียวเพื่อเพิ่มมากขึ้นเช่นเดียวกัน โดยลักษณะการทุจริตอาจเกิดจากด้านงบประมาณ, ด้านบุคลากร, ด้านระเบียบกฎหมายหรือแนวทางปฏิบัติ, ด้านคุณธรรมจริยธรรม, การขาดความรู้ความเข้าใจของคนในพื้นที่ ที่ไม่สามารถปฏิบัติให้ถูกต้องตามระเบียบได้ การตรวจสอบที่ไม่คลอบคลุมหรือขาดประสิทธิภาพหรือแม้แต่การใช้อิทธิพลในท้องถิ่นรูปแบบต่าง ๆ

การวิเคราะห์ความเสี่ยงการทุจริตในองค์กรและการปฏิบัติงานที่อาจเกิดผลประโยชน์ทับซ้อนเพื่อให้การดำเนินการตามนโยบายของผู้บริหารองค์การบริหารส่วนตำบลน้ำหมานด้านการป้องกันและปราบปรามการทุจริตยกระดับคุณธรรมและความโปร่งใสของหน่วยงานประกอบกับอาศัยแนวทางยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564) การวิเคราะห์เพื่อการกำหนดแนวทางการแก้ปัญหาให้การปฏิบัติงานขององค์กรต้องเป็นไปเพื่อประโยชน์สุขของประชาชนทั้งนี้ทุจริตตามประมวลกฎหมายอาญา มาตรา1 (1) หมายถึง “เพื่อแสวงหาผลประโยชน์ที่มิควรได้โดยชอบด้วยกฎหมายสำหรับตนเองหรือผู้อื่น” ผลประโยชน์ทับซ้อน องค์กรต่อต้านคอร์รัปชัน (ประเทศไทย) ให้ความหมายว่า “ผลประโยชน์ส่วนบุคคลกับผลประโยชน์ส่วนรวมขัดกันเจ้าหน้าที่ของรัฐมีหน้าที่รักษาผลประโยชน์ส่วนรวมการปฏิบัติหน้าที่ของเจ้าหน้าที่จึงต้องไม่มีผลประโยชน์ส่วนตัวเข้ามาเกี่ยวข้อง” ในการวิเคราะห์ใช้เทคนิค

**SWOT จุดอ่อน** - ค่านิยมส่วนบุคคลหลายประการยังไม่เป็นไปในทางที่เป็นคุณเช่นค่านิยมในการเลี้ยงดู การไม่ตระหนักในประโยชน์สาธารณะ หลักศีลธรรมทางศาสนา ศีล 5 เป็นเพียงพิธีกรรม

- การจัดวางระบบเพื่อลดความเสี่ยง สร้างความยุ่งยาก ซับซ้อน ภาระงานมากขึ้นไม่เกิดความคล่องตัว

**จุดแข็ง** มีหลักเกณฑ์ตามระเบียบ กฎหมาย กำหนดวางมาตรการป้องกันมีแนวทางปฏิบัติงานไว้

- มีหลักเกณฑ์กำหนดให้มีการมีส่วนร่วมของภาคประชาชนในขั้นตอนการปฏิบัติงาน

- เป็นหน่วยงานในพื้นที่ใกล้ชิดประชาชน ประชาชนเข้าถึงข้อมูลข่าวสารติดตามตรวจสอบได้

/โอกาส...

**- 2 -**

**โอกาส** - ปัจจุบันมีหน่วยงานตรวจสอบภายนอกร่วมในการตรวจสอบ ปราบปราม

**อุปสรรค** - สังคมยอมรับและมองการทุจริตเป็นเรื่องปกติในสังคม ไม่ใช่เรื่องของตน

- ผู้ประกอบการบางส่วนมุ่งผลประโยชน์ของตนไม่ตระหนักถึงประโยชน์สาธารณะสังคมส่วนรวม

ดังนั้น จึงกำหนดแนวทางในการแก้ไขปัญหาในการปฏิบัติงานเพื่อป้องกันการทุจริตและป้องกันผลประโยชน์ทับซ้อนขึ้น ดังนี้

1. การสร้างจิตสำนึก

2. การสร้างสังคมให้สะอาดด้วยการสร้างสื่อประชาสัมพันธ์รณรงค์ให้มีความตระหนักถึงประโยชน์สาธารณะ

**หลักการเหตุผล**

องค์การบริหารส่วนตำบลน้ำหมาน เป็นองค์กรปกครองส่วนท้องถิ่นในฐานะเป็นผู้ใช้อำนาจรัฐ ในการปกครองและบริหารจัดการในเขตพื้นที่รับผิดชอบ เป็นหน่วยงานที่มีหน้าที่ในการให้บริการสาธารณะด้านต่าง ๆ ซึ่งดำเนินการแก้ไขปัญหาต่าง ๆ ที่เกิดขึ้นให้แก่คนในท้องถิ่น เป็นองค์กรที่มีความใกล้ชิดกับประชาชน และมีความเข้าใจในสภาพและรับรู้ถึงสาเหตุของปัญหาที่เกิดขึ้นภายในท้องถิ่นได้ดีกว่าหน่วยงานราชการส่วนกลาง ในการปฏิบัติงานและการดำเนินการขององค์ปกครองส่วนท้องถิ่นย่อมอาจส่งผลกระทบต่อชุมชนและประเทศชาติซึ่งอาจมีสาเหตุมาจากการปฏิบัติหน้าที่หรือละเว้นการปฏิบัติหน้าที่โดยมิชอบ หรือได้ใช้อำนาจในตำแหน่งหน้าที่เพื่อแสวงหาผลประโยชน์ที่มิควรได้โดยชอบด้วยกฎหมาย รวมทั้งปัญหาการทุจริตคอรัปชั่นอันเป็นปัญหาของสังคมไทยที่เกิดขึ้นมาเป็นเวลานาน และนับวันยิ่งทวีความรุนแรงมากขึ้น ทั้งในเชิงขนาดและความสลับซับซ้อนของปัญหาทุจริต ซึ่งทางคณะรักษาความสงบแห่งชาติ หรือ คสช. ตามคำสั่งคณะรักษาความสงบแห่งชาติ ที่ 69/2557 เรื่องมาตรการป้องกันและแก้ไขปัญหาการทุจริตประพฤติมิชอบ ได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริต ประพฤติมิชอบในส่วนราชการและหน่วยงานของรัฐ โดยให้ทุกส่วนราชการและหน่วยงานของรัฐ กำหนด มาตรการหรือแนวทางการแก้ไขปัญหาการทุจริตประพฤติมิชอบ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เผ้าระวัง เพื่อสกัดกั้นเพื่อมิให้เกิดการทุจริตได้ ประกอบกับนโยบายของพลเอกประยุทธ์ จันทรโอชา นายกรัฐมนตรีได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาธิบาลและการป้องกันและปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล กระทรวงมหาดไทย ได้จัดทำบันทึกข้อตกลงความร่วมมือในการป้องกันและปราบปรามการทุจริตกับสำนักงานคณะกรรมการป้องกันและปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาลกระทรวงมหาดไทย ได้จัดทำบันทึกข้อตกลงความร่วมมือในการป้องกันและปราบปรามการทุจริตกับสำนักงานคณะกรรมการป้องกันและปราบปรามการทุจริตแห่งชาติ เมื่อวันที่ 3 ธันวาคม 2557 และคณะรัฐมนตรี ได้มีมติเมื่อวันที่ 24 กุมภาพันธ์ 2560 ให้หน่วยงานของรัฐแปลงยุทธศาสตร์ชาติว่าด้วยการป้องกันและปราบปรามการทุจริตระยะที่ 2 (พ.ศ. 2556 – 2560) และระยะที่ 3(พ.ศ. 2560 – 2564) ไปสู่การปฏิบัติโดยกำหนดในแผนยุทธศาสตร์การพัฒนาและแผนพัฒนาสามปีและเป็นการสอดคล้องกับการกำหนดให้มีการประเมินคุณธรรมและความโปร่งใสขององค์กรปกครองส่วนท้องถิ่น Integrity and Transparency Assessment (ITA) ประจำปีงบประมาณ พ.ศ. 2558 เมื่อวันที่ 3

/ธันวาคม...

**- 3 -**

ธันวาคม 2557 โดยทางสำนักงาน ป.ป.ช. เสนอการบูรณาการเครื่องมือ การประเมินคุณธรรมการดำเนินงาน (Integrity Assessment) และดัชนีวัดความโปร่งใสของหน่วยงานภาครัฐ ของสำนักงาน ป.ป.ช. เข้าด้วยกัน และสร้างเครื่องมือประเมินที่ผนวกหลักการประเมินเชิงภาพลักษณ์ (Perception Base) และหลักฐานเชิงประจักษ์ (Evidence Base) โดยมีเป้าหมายคือ องค์กรปกครองส่วนท้องถิ่นเป้าหมายทั้ง 7,571 แห่ง โดยมุ่งหวังให้เกิดการบริหารงานที่โปร่งใสและเป็นธรรมในองค์กรปกครองส่วนท้องถิ่นและนำผลที่ได้จากการประเมินเพื่อใช้ในการกำหนดนโยบายการส่งเสริมธรรมาภิบาลและป้องกันการทุจริต พัฒนาคุณธรรมและความโปร่งใสขององค์กรปกครองส่วนท้องถิ่นให้มีภาพลักษณ์ที่ดีขึ้นในอนาคต และเป็นการปฏิบัติตามพระราชบัญญัติประกอบรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบ เป็นไปอย่างมีประสิทธิภาพ ให้องค์กรปกครองส่วนท้องถิ่นขยายกรอบเวลาแผนปฏิบัติการป้องกันการทุจริตภายใต้ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564) สำหรับองค์กรปกครองส่วนท้องถิ่น เป็นสิ้นสุดปีงบประมาณ พ.ศ. 2565 องค์การบริหารส่วนตำบลน้ำหมาน จึงได้จัดทำแผนปฏิบัติการป้องกันการทุจริต พ.ศ. 2565 นี้ขึ้น เพื่อเป็นแผนปฏิบัติการในการดำเนินการเรื่องโปร่งใสในการดำเนินงานขององค์กรปกครองท้องถิ่น (Integrity and Transparency Assessment – ITA) อันจะเป็นการเพิ่มประสิทธิภาพในองค์กรให้สามารถทำงานด้วยความ โปร่งใส ตามหลักนิติธรรม หลักคุณธรรม โดยประชาชนมีส่วนร่วม สามารถใช้ทรัพยากรอย่างคุ้มค่าและรับผิดชอบ ตลอดจนสามารถตรวจสอบได้ตามแนวทางดังนี้

**พันธกิจ (Mission)**

1. เสริมสร้างจิตสำนึกและค่านิยม ในการปฏิบัติหน้าที่ให้กับเจ้าหน้าที่ขององค์การบริหารส่วนตำบลน้ำหมานยึดหลักธรรมาธิบาล

2. บูรณาการทุกภาคส่วนเพื่อเสริมสร้าง และพัฒนาเครือข่ายด้านการป้องกันและปราบปรามการทุจริตขององค์การบริหารส่วนตำบลน้ำหมาน

3. ส่งเสริมบทบาทภาคประชาชนให้เข้ามามีส่วนร่วมในการป้องกันและปราบปรามการทุจริต

4. สร้างกลไกและพัฒนาระบบการตรวจสอบถ่วงดุลการใช้อำนาจของเจ้าหน้าที่ขององค์การบริหารส่วนตำบลน้ำหมาน

5. ส่งเสริม สนับสนุนการจัดการองค์ความรู้ด้านการป้องกันและปราบปรามการทุจริตขององค์การบริหารส่วนตำบลน้ำหมานอย่างจริงจังและต่อเนื่อง

**วัตถุประสงค์ของการจัดทำแผน**

1) เพื่อแสดงเจตจำนงทางการเมืองในการต่อต้านการทุจริตของผู้บริหารองค์การบริหารส่วนตำบล น้ำหมาน

2) การเสริมสร้างจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนท้องถิ่นปราศจากการก่อให้เกิดข้อสงสัยในการปฏิบัติตามมาตรฐานจริยธรรม การขัดกันแห่งผลประโยชน์และแสวงหาผลประโยชน์โดยมิชอบ

3) การบริหารราชการขององค์การบริหารส่วนตำบลน้ำหมาน เป็นไปตามหลักการบริหารกิจการบ้านเมืองที่ดี

/ 4) การปรับปรุง...

**- 4 -**

4) การปรับปรุงและพัฒนาการมีส่วนร่วมของประชาชนที่สอดคล้องและเหมาะสมกับวัฒนธรรมท้องถิ่น

5) การเสริมสร้างและปรับปรุงกลไกในการตรวจสอบองค์การบริหารส่วนตำบลน้ำหมาน ที่มีประสิทธิภาพและเข้มแข็ง

**4. เป้าหมาย**

1) ข้าราชการทั้งฝ่ายการเมืองและฝ่ายประจำขององค์การบริหารส่วนตำบลน้ำหมานตลอดจนประชาชน มีจิตสำนึกในเรื่องของความซื่อสัตย์ สุจริต โปร่งใส เป็นธรรม ไม่ใช้ตำแหน่งหน้าที่ไปในทางที่มิชอบทุกฝ่าย

2) องค์การบริหารส่วนตำบลน้ำหมาน มีระบบการปฏิบัติงานที่สามารถป้องกันปัญหาเกี่ยวกับการทุจริตและประพฤติมิชอบของราชการอื่นใช้เป็นเยี่ยงอย่าง

3) หน่วยงานสามารถประสานความร่วมมือในองค์กรและภายนอกองค์กรในการป้องกันและปราบปรามการทุจริตภาครัฐ

4) องค์การบริหารส่วนตำบลน้ำหมาน สามารถพัฒนาระบบและกลไกในการตรวจสอบ ควบคุมและถ่วงดุลการใช้อำนาจให้เหมาะสม

5) องค์การบริหารส่วนตำบลน้ำหมาน พัฒนาบุคลากรผู้ปฏิบัติหน้าที่ในการป้องกันและปราบปรามการทุจริต

**ประโยชน์ของการจัดทำแผน**

1) คณะกรรมการ สมาชิกสภาองค์การบริหารส่วนตำบลน้ำหมาน ข้าราชการและเจ้าหน้าที่ขององค์การบริหารส่วนตำบลน้ำหมาน มีจิตสำนึกในการปฏิบัติงานเพื่อประชาชนมีความซื่อสัตย์ สุจริต ปฏิบัติงานด้วยความโปร่งใส

2) ประชาชนมีจิตสำนึกในการเห็นประโยชน์ของชุมชนและเฝ้าระวังการทุจริตขององค์การบริหารส่วนตำบลน้ำหมาน มีระบบควบคุมและตรวจสอบการปฏิบัติงาน เพื่อให้งานมีประสิทธิภาพและลดโอกาสในการกระทำการทุจริตและประพฤติมิชอบ

3) สร้างระบบในการจัดการกับทุจริตให้เป็นไปด้วยความรวดเร็ว

4) พัฒนาและเสริมสร้างบุคลกรและหน่วยงานในการต่อต้านและปราบปรามการทุจริต

5) องค์การบริหารส่วนตำบลน้ำหมาน ได้รับการยอมรับจากทุกภาคส่วนราชการ ประชาชนในการป้องกันการทุจริต

**ยุทธศาสตร์ว่าด้วยการป้องกันและปราบปรามการทุจริตขององค์การบริหารส่วนตำบลน้ำหมาน**

**ยุทธศาสตร์ที่ 1** เสริมสร้างจิตสำนึก ค่านิยม ให้ทุกหน่วยงานขององค์การบริหารส่วนตำบล น้ำหมาน บริหารงานตามหลักธรรมาภิบาล วัตถุประสงค์ เพื่อส่งเสริม เสริมสร้าง จิตสำนึกและค่านิยม ให้ทุกหน่วยงานขององค์การบริหารส่วนตำบลน้ำหมาน บริหารงานตามหลักธรรมาภิบาล โดยมีทัศนคติ วิสัยทัศน์ ในการร่วมกันแก้ไขและรับผิดชอบต่อปัญหา การทุจริตและประพฤติมิชอบขององค์การบริหารส่วน

/ตำบลน้ำหมาน...

**- 5 -**

ตำบลน้ำหมาน รวมทั้งการรณรงค์ เผยแพร่ ประชาสัมพันธ์ ให้ทุกหน่วยงานมีวินัย เคารพกฎหมาย กฎและระเบียบ ที่จะเป็นกลไกในการแก้ไขปัญหา การพัฒนา ตลอดจน เป็นการวางรากฐานในการป้องกันและปราบปรามการทุจริตขององค์การบริหารส่วนตำบลน้ำหมานได้ อย่างมีประสิทธิภาพ

**มาตรการ/แนวทางดำเนินงาน**

**1. ส่งเสริมการปฏิบัติงานและการดำเนินชีวิตตามหลักปรัชญาเศรษฐกิจพอเพียง**

1.1 เสริมสร้างความรู้ความเข้าใจแก่ผู้บริหาร เจ้าหน้าที่และประชาชน ให้ปฏิบัติงานและดำเนินชีวิตตามหลักปรัชญาเศรษฐกิจพอเพียง

1.2 ประยุกต์การนำหลักปรัชญาเศรษฐกิจพอเพียงมาใช้ให้เกิดมรรคผลในทางปฏิบัติ

1.3 ส่งเสริมการเรียนรู้หรือการฝึกอบรมเกี่ยวกับการใช้หลักปรัชญาเศรษฐกิจพอเพียงแก่ทุกหน่วยงานทุกส่วนราชการ

**2. ส่งเสริมให้เจ้าหน้าที่ทุกระดับได้เรียนรู้และปฏิบัติงานตามหน้าที่ด้วยหลักธรรมาภิบาล**

2.1 ส่งเสริมให้เจ้าหน้าที่ขององค์การบริหารส่วนตำบลน้ำหมาน มีความรู้ ความเข้าใจ รวมทั้งมี การฝึกอบรมเพื่อให้ปฏิบัติงานตามหลักธรรมาภิบาล

2.2 ส่งเสริมให้เจ้าหน้าที่ขององค์การบริหารส่วนตำบลน้ำหมาน ได้ประพฤติปฏิบัติตนตามมาตรฐานทางคุณธรรมและจริยธรรม

2.3 ควบคุม กำกับ ดูแล การปฏิบัติงาน การประพฤติปฏิบัติตนของเจ้าหน้าที่ขององค์การบริหารส่วนตำบลน้ำหมาน ให้เป็นไปตามหลักธรรมาภิบาลและมาตรฐานทางคุณธรรมและจริยธรรม

**3. ส่งเสริมค่านิยมการยกย่องและเชิดชูความดี ความซื่อสัตย์สุจริต และการต่อต้านการทุจริต โดยให้ยึดถือเป็นค่านิยมกระแสหลักของชาติ**

3.1 ส่งเสริมการสร้างแรงจูงใจให้เจ้าหน้าที่ขององค์การบริหารส่วนตำบลน้ำหมาน ปฏิบัติหน้าที่ราชการด้วยความซื่อสัตย์สุจริต เสียสละเพื่อประโยชน์ส่วนรวม

3.2 รณรงค์ เผยแพร่ ประชาสัมพันธ์ให้สังคมมีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม

3.3 ส่งเสริม เชิดชู หน่วยงานหรือบุคคลที่มีผลงานดีเด่นด้านการป้องกันและปราบปรามการ ทุจริตขององค์การบริหารส่วนตำบลน้ำหมาน

3.4 ส่งเสริม สนับสนุน ให้ทุกหน่วยงานร่วมกันสร้างค่านิยมในการป้องกันและปราบปรามการทุจริตขององค์การบริหารส่วนตำบลน้ำหมาน

**ยุทธศาสตร์ที่** 2 บูรณาการระหว่างหน่วยงานในการป้องกันและปราบปรามการทุจริต วัตถุประสงค์ เพื่อประสานความร่วมมือระหว่างหน่วยงานขององค์การบริหารส่วนตำบลน้ำหมาน ในการป้องกันและแก้ไขปัญหาการทุจริตและประพฤติมิชอบ ส่งเสริมบทบาทและการมีส่วนร่วมของภาคประชาชนในการ ติดตาม

/ตรวจสอบ

**- 6 -**

ตรวจสอบการทุจริตหรือประพฤติมิชอบในองค์การบริหารส่วนตำบลน้ำหมาน เสริมสร้างและพัฒนา เครือข่ายภาคประชาชนให้เป็นกลไกในการตรวจสอบ ถ่วงดุล รวมถึงการสร้างหลักประกันความปลอดภัยในการแจ้งข้อมูลหรือเบาะแสในการป้องกันและปราบปรามการทุจริต

**มาตรการ/แนวทางดำเนินงาน**

**1. บูรณาการระหว่างหน่วยงานภายในองค์การบริหารส่วนตำบลน้ำหมาน กับองค์กรทุกภาคส่วนในการป้องกันและแก้ไขปัญหาการทุจริตและประพฤติมิชอบ**

1.1 ประสานความร่วมมือทางด้านข้อมูล และการปฏิบัติงานระหว่างองค์การบริหารส่วนตำบลน้ำหมานกับองค์กรทุกภาคส่วน

1.2 ให้มีการจัดตั้ง “ศูนย์การข่าวกลาง” เพื่อดำเนินการจัดระบบการข่าว เก็บรวบรวมข้อมูลที่เกี่ยวกับการป้องกันและปราบปรามการทุจริตขององค์การบริหารส่วนตำบลน้ำหมาน ตลอดจนการเชื่อมโยงแลกเปลี่ยนข้อมูลข่าวสารด้านการทุจริตหรือประพฤติมิชอบในองค์การบริหารส่วนตำบลน้ำหมาน จากทุกหน่วยงานเพื่อนำไปประมวลวิเคราะห์เพื่อใช้ในการป้องกันและปราบปรามการทุจริตภาครัฐ

1.3 ส่งเสริม สนับสนุน องค์กรและบุคลากรทางด้านสื่อสารมวลชน ให้มีความเข้มแข็งและเป็นอิสระในการทำหน้าที่ตรวจสอบและเผยแพร่ข้อมูลข่าวสารให้สาธารณชนรับทราบ

1.4 ส่งเสริม สนับสนุนให้มีระบบอินเทอร์เน็ตเพื่อทำการเผยแพร่ ประชาสัมพันธ์ในการป้องกันและปราบปรามการทุจริตในองค์การบริหารส่วนตำบลน้ำหมาน โดยให้มีเว็บบอร์ดเพื่อติดต่อสื่อสารระหว่างกัน

**2. ส่งเสริมการมีส่วนร่วมของภาคประชาชนในการติดตาม ตรวจสอบ การทุจริตหรือประพฤติมิชอบในองค์การบริหารส่วนตำบลน้ำหมาน**

2.1 เสริมสร้างกระบวนการเรียนรู้เพื่อให้ภาคประชาชนมีความตื่นตัวต่อสภาพปัญหาการทุจริต และประพฤติมิชอบในองค์การบริหารส่วนตำบลน้ำหมาน

2.2 สร้างและพัฒนาช่องทางในการรับแจ้งข้อมูลหรือเบาะแสให้มีความสะดวกหลากหลาย รวมทั้งสร้างหลักประกันความปลอดภัยให้แก่บุคคล หน่วยงานหรือข้อมูลนั้น

2.3 ส่งเสริมสิทธิในการรับรู้และการเข้าถึงข้อมูลข่าวสาร

2.4 กำหนดมาตรการสร้างแรงจูงใจให้แก่ผู้แจ้งข้อมูลหรือเบาะแส ให้ได้รับรางวัลตอบแทน

2.5 ให้องค์กรหรือบุคลากรด้านสื่อสารมวลชนเป็นสื่อกลางในการแสวงหาความร่วมมือเพื่อการป้องกันและปราบปรามการทุจริตในองค์การบริหารส่วนตำบลน้ำหมาน

**ยุทธศาตร์ที่ 3** เสริมสร้างความเข้มแข็งในการป้องกันและปราบปรามการทุจริตขององค์การบริหารส่วนตำบลน้ำหมาน วัตถุประสงค์เพื่อมุ่งพัฒนาระบบและกลไกในการตรวจสอบ ควบคุม และถ่วงดุลการใช้อำนาจให้เหมาะสมชัดเจน และมีประสิทธิภาพ ส่งเสริมการกระจายอำนาจสู่ระดับกอง สร้างกลไกความร่วมมือระหว่างหน่วยงานภาครัฐ กับภาครัฐ กับภาคเอกชนให้มีศักยภาพในการป้องกันและปราบปรามการทุจริต ปรับปรุง แก้ไข และพัฒนาเทศบัญญัติ ข้อบังคับที่เอื้อประโยชน์ต่อการทุจริตหรือเป็นอุปสรรคต่อการป้องกันและปราบปรามการทุจริตให้มีประสิทธิภาพ

/มาตรการ...

**- 7 -**

**มาตรการ/แนวทางดำเนินงาน**

**1. พัฒนาระบบในการตรวจสอบ ควบคุม และถ่วงดุลการใช้อำนาจให้เหมาะสม ชัดเจน และมีประสิทธิภาพ**

1.1 ให้ทุกหน่วยงานในองค์การบริหารส่วนตำบลน้ำหมาน ที่มีพัฒนากิจกรรมด้านการป้องกันและปราบปรามการทุจริตมีโครงสร้างของหน่วยงานอัตรากำลังการบริหารงานบุคคล และงบประมาณที่เหมาะสมสอดคล้องกับภารกิจและความรับผิดชอบ

1.2 ให้หน่วยงานในองค์การบริหารส่วนตำบลน้ำหมาน สร้างระบบการตรวจสอบการบริหาร ราชการ โดยกำหนดให้แยกอำนาจการบริหารงานออกจากอำนาจการพิจารณาคดี เพื่อสามารถถ่วงดุลหรือยับยั้งอีกอำนาจหนึ่งได้

1.3 สนับสนุนให้มีการตรวจสอบและถ่วงดุลการใช้อำนาจระหว่างหน่วยงานขององค์การบริหารส่วนตำบลน้ำหมานด้วยกันเอง

1.4 ให้หน่วยงานทุกหน่วยงาน ควบคุม กำกับ ติดตาม ประเมินผล การใช้อำนาจในการปฏิบัติงานด้านการป้องกันและปราบปรามการทุจริตด้วยความรวดเร็วต่อเนื่อง และเป็นธรรม

**2. สร้างกลไกความร่วมมือระหว่างองค์การบริหารส่วนตำบลน้ำหมาน กับภาคเอกชนให้มีศักยภาพในการป้องกันและปราบปรามการทุจริต**

2.1 วางแนวทางและส่งเสริมบทบาทความร่วมมือระหว่างองค์การบริหารส่วนตำบลน้ำหมาน กับภาคเอกชนหรือหน่วยงานตรวจสอบภายนอกในการป้องกันและปราบปรามการทุจริต

**ยุทธศาสตร์ที่ 4** พัฒนาศักยภาพเจ้าหน้าที่ของรัฐ ในการป้องกันและปราบปรามการทุจริตขององค์การบริหารส่วนตำบลน้ำหมาน วัตถุประสงค์ เพื่อมุ่งพัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริตภาครัฐให้สัมฤทธิผลได้อย่างมีประสิทธิภาพเพื่อแก้ไขสภาพปัญหาการทุจริตให้เป็นระบบอย่างต่อเนื่อง สร้างมาตรฐานทางวิชาชีพให้สามารถร่วมมือหรือประสานการปฏิบัติกับองค์กรทุกส่วน

**มาตรการ/แนวทางดำเนินงาน**

**1. พัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริต**

1.1 กำหนดให้เจ้าหน้าที่ของรัฐต้องรับการฝึกอบรมหลักสูตรด้านการป้องกันและปราบปรามการทุจริตทั้งในและต่างประเทศเพื่อให้มีความเชี่ยวชาญเฉพาะด้านวิชาชีพ

1.2 จัดตั้งศูนย์ข้อมูลความรู้ทางวิชาการเพื่อให้มีกระบวนการเรียนรู้ และการถ่ายทอดความรู้ตลอดจนให้มีการศึกษาตัวอย่างกรณี (case study)

/ส่วนที่ 2...

**- 8 –**

**ส่วนที่ 2**

**แผนปฏิบัติการป้องกันการทุจริต พ.ศ. 2565 ตามยุทธศาสตร์ขององค์การบริหารส่วนตำบลน้ำหมาน แยกตามมติดังนี้**

**มิติ 1. การสร้างสังคมไม่ทนต่อการทุจริต**

**มิติ 2. การบริหารราชการเพื่อป้องกันการทุจริต**

**มิติ 3. การส่งเสริมการมีบทบาทและการมีส่วนร่วมของภาคประชาชน**

**มิติ 4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น**

**- 9 -**

**แผนปฏิบัติการป้องกันการทุจริต พ.ศ. 2565**

**ขององค์การบริหารส่วนตำบลน้ำหมาน**

|  |  |  |  |  |
| --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม** | **พ.ศ. 2565** | **หมายเหตุ** |
| **งบประมาณ**  **(บาท)** |
| **1. การสร้างสังคมที่ไม่ทนต่อการทุจริต** | 1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหารข้าราชการการเมืองฝ่ายสภาท้องถิ่นและฝ่ายประจำขององค์กรปกครองส่วนท้องถิ่น | 1.1.1 โครงการให้ความรู้เกี่ยวกับพระราชบัญญัติข้อมูลข่าวสารของราชการ พ.ศ. 2540  1.1.2 โครงการพัฒนาและส่งเสริมจริยธรรมและคุณธรรมสำหรับบุคลากรท้องถิ่นเพื่อป้องกันทุจริตคอร์รัปชั่น  1.1.3 โครงการเดินรณรงค์ต่อต้านการทุจริตคอร์รัปชั่น  1.1.4 โครงการให้ความรู้เรื่องผลประโยชน์ทับซ้อนให้กับบุคลากรขององค์กรปกครองส่วนท้องถิ่น | 20,000  30,000  5,000  20,000 | งบประมาณที่ใช้ในการดำเนินการขณะจัดกิจกรรมแต่ละกิจกรรมอาจเพิ่มขึ้นหรือลดลงจากที่ประมาณการในแผนปฏิบัติการฯได้ |
|  | 1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น | 1.2.1 โครงการปลูกต้นไม้เพื่อเพิ่มพื้นที่สีเขียว ลดภาวะโลกร้อน ในเขตพื้นที่ขององค์การปกครองส่วนท้องถิ่น  1.2.2 โครงการส่งเสริม อนุรักษ์ ฟื้นฟู ทรัพยากรธรรมชาติและสิ่งแวดล้อม แหล่งท่องเที่ยวพัฒนา และปรับปรุงภูมิทัศน์ในชุมชน  1.2.3 โครงการสร้างอาชีพ สร้างรายได้ ตามแนวทางเศรษฐกิจพอเพียง | 30,000  10,000  50,000 | ใช้งบประมาณบริหารงานทั่วไป |
|  | 1.3 การสร้างจิตสำนึกและความตระหนักแกเด็กและเยาวชน | 1.3.1 โครงการคุณธรรมสานสายใยครอบครัว  1.3.2 โครงการสร้างภูมิคุ้มกันทางสังคมให้เด็กและเยาวชนองค์กรปกครองส่วนท้องถิ่น (กิจกรรม”โตไปไม่โกง”)  1.3.3 โครงการส่งเสริมความรู้สภาเด็กและเยาวชนตำบลน้ำหมาน | 20,000  20,000  20,000 | ใช้งบประมาณบริหารงานทั่วไป |
| **รวม** | | **จำนวน 10โครงการ** | **225,000** |  |

**- 10 –**

**แผนปฏิบัติการป้องกันการทุจริต พ.ศ. 2565**

**ขององค์การบริหารส่วนตำบลน้ำหมาน**

|  |  |  |  |  |
| --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม** | **พ.ศ. 2565** | **หมายเหตุ** |
| **งบประมาณ**  **(บาท)** |
| **2. การบริหารราชการเพื่อป้องกันการทุจริต** | 2.1 แสดงเจตจำนงทางการเมืองในการต่อต้านการทุจริตของผู้บริหาร | 2.1.1กิจกรรมประกาศเจตจำนงต่อต้านการทุจริตของผู้บริหารองค์กรปกครองส่วนท้องถิ่น | - | ใช้งบประมาณบริหารงานทั่วไป |
|  | 2.2 มาตรการสร้างความโปร่งใสในการปฏิบัติราชการ | 2.2.1 มาตรการการสร้างความโปร่งใสในการบริหารงานบุคคล  2.2.2 กิจกรรม”ควบคุมการเบิกจ่ายเงินตามข้อบัญญัติงบประมาณรายจ่ายประจำปี”  2.2.3 กิจกรรม”การพัฒนาแผนและกระบวนการจัดหาพัสดุ”  2.2.4 กิจการ”สร้างความโปร่งใสในการใช้จ่ายเงินงบประมาณ  2.2.5 โครงการเผยแพร่ข้อมูลข่าวสารด้านการจัดซื้อ-จัดจ้าง  2.2.6 กิจกรรมการจัดบริการสาธารณะและการบริการประชาชนเพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ  2.2.7 โครงการจ้างสำรวจความพึงพอใจของผู้รับบริการ | -  -  -  -  -  -  20,000 | ใช้งบประมาณบริหารงานทั่วไป |
|  | 2.3 มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี | 2.3.1 กิจกรรมการลดขั้นตอนการปฏิบัติงาน  2.3.2 โครงการลดขั้นตอนและระยะเวลาการปฏิบัติราชการ  2.3.3 มาตรการการมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ | -  -  - | ใช้งบประมาณบริหารงานทั่วไป |

**- 11 –**

**แผนปฏิบัติการป้องกันการทุจริต พ.ศ. 2565**

**ขององค์การบริหารส่วนตำบลน้ำหมาน**

|  |  |  |  |  |
| --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม** | **พ.ศ. 2565** | **หมายเหตุ** |
| **งบประมาณ**  **(บาท)** |
|  | 2.4 การเชิดชูเกียรติแก่หน่วยงาน/บุคคลในการดำเนินกิจการการประพฤติปฏิบัติตนให้เป็นที่ประจักษ์ | 2.4.1 กิจกรรมยกย่องและเชิดชูเกียรติแก่บุคคล หน่วยงาน องค์กรดีเด่น ผู้ทำคุณประโยชน์หรือเข้าร่วมในกิจกรรมขององค์กรปกครองส่วนท้องถิ่น  2.4.2 กิจกรรมเชิดชูเกียรติประชาชนผู้มีจิตสาธารณะ  2.4.3 กิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง | 10,000  -  - | ใช้งบประมาณบริหารงานทั่วไป |
|  | 2.5 มาตรการจัดการในกรณีได้ทราบหรือรับแจ้งหรือตรวจสอบพบการทุจริต | 2.5.1 มาตรการ”จัดทำข้อตกลงการปฏิบัติราชการขององค์การบริหารส่วนตำบลน้ำหมาน”  2.5.2 กิจกรรมให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการขององค์การบริหารส่วนตำบลน้ำหมาน  2.5.3 มาตรการ”ให้ความร่วมมือกับหน่วยงานตรวจสอบทั้งภาครัฐและองค์กรอิสระ"  2.5.4 มาตรการ”แต่งตั้งผู้รับผิดชอบเกี่ยวกับเรื่องร้องเรียน | -  -  -  - | ใช้งบประมาณบริหารงานทั่วไป |
| **รวม** | | **จำนวน 18 โครงการ** | **30,000** |  |

**- 12 –**

**แผนปฏิบัติการป้องกันการทุจริต พ.ศ. 2565**

**ขององค์การบริหารส่วนตำบลน้ำหมาน**

|  |  |  |  |  |
| --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม** | **พ.ศ. 2565** | **หมายเหตุ** |
| **งบประมาณ**  **(บาท)** |
| **3. การส่งเสริมบทบาทและการมีส่วนร่วมของภาคประชาชน** | 3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ | 3.1.1 มาตรการ”ปรับปรุงศูนย์ข้อมูลข่าวสารขององค์การบริหารส่วนตำบลน้ำหมาน ให้มีประสิทธิภาพมากยิ่งขึ้น"  3.1.2 กิจกรรม”การออกระเบียบจัดตั้งศูนย์ข้อมูลข่าวสารขององค์การบริหารส่วนตำบลน้ำหมาน | -  - | ใช้งบประมาณบริหารงานทั่วไป |
|  | 3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน | 3.2.1 โครงการจัดประชาคมแผนชุมชน  3.2.2 การดำเนินงานศูนย์รับเรื่องราวร้องทุกข์อบต.น้ำหมาน  3.2.3 โครงการอบต.เคลื่อนที่  3.2.3 กิจกรรมรายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ | 20,000  -  10,000  - | ใช้งบประมาณบริหารงานทั่วไป |
| **รวม** | | **จำนวน 6 โครงการ** | **30,000** |  |
| **4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น** | 4.1 มีการจัดวางระบบและรายงานการควบคุมภายในตามที่คณะกรรมการตรวจเงินแผ่นดินกำหนด | 4.1.1 โครงการจัดทำแผนการตรวจสอบภายในประจำปี งบประมาณ  4.1.2 โครงการจัดทำรายงานการควบคุมภายใน  4.1.3 กิจกรรมติดตามประเมินผลการควบคุมภายใน  4.1.4 มาตรการติดตามประเมินผลระบบควบคุมภายในอบต.น้ำหมาน | -  -  -  - | ใช้งบประมาณบริหารงานทั่วไป |

**- 13–**

**แผนปฏิบัติการป้องกันการทุจริต พ.ศ. 2565**

**ขององค์การบริหารส่วนตำบลน้ำหมาน**

|  |  |  |  |  |
| --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม** | **พ.ศ. 2565** | **หมายเหตุ** |
| **งบประมาณ**  **(บาท)** |
|  | 4.2 การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการตามช่องทางที่สามารถดำเนินการได้ | 4.2.1 มาตรการส่งเสริมให้ประชาชนมีส่วนร่วมตรวจสอบ กำกับดูแลการบริหารงานบุคคลเกี่ยวกับการบรรจุแต่งตั้ง การโอน ย้าย  4.2.2 กิจกรรมการรายงานผลการใช้จ่ายเงินให้ประชาชนได้รับทราบ  4.2.3 กิจกรรมการมีส่วนร่วมของประชาชนในการตรวจสอบการรับ การจ่าย และการใช้ประโยชน์ทรัพย์สินของ อบต.  น้ำหมาน  4.2.4 กิจกรรมการจัดหาคณะกรรมการจัดซื้อจัดจ้างจากตัวแทนชุมชน  4.2.5 โครงการอบรมกรรมการตรวจการจ้าง | -  -  -  -  - | ใช้งบประมาณบริหารงานทั่วไป |
|  | 4.3 การส่งเสริมบทบาทการตรวจสอบของสภาท้องถิ่น | 4.3.1 โครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น  4.3.2 กิจกรรมการส่งเสริมและพัฒนาศักยภาพสมาชิกสภาท้องถิ่น  4.3.3 กิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร  4.3.4 กิจกรรมการมีส่วนร่วมในการปฏิบัติงานของสมาชิกสภาองค์การบริหารส่วนตำบลน้ำหมาน | 30,000  -  -  - | ใช้งบประมาณบริหารงานทั่วไป |

**- 14 –**

**แผนปฏิบัติการป้องกันการทุจริต พ.ศ. 2565**

**ขององค์การบริหารส่วนตำบลน้ำหมาน**

|  |  |  |  |  |
| --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม** | **พ.ศ. 2565** | **หมายเหตุ** |
| **งบประมาณ**  **(บาท)** |
|  | 4.4 เสริมพลังการมีส่วนร่วมของชุมชนและบูรณาการทุกภาคส่วนเพื่อต่อต้านการทุจริต | 4.4.1 มาตรการเฝ้าระวังการคอร์รัปชันโดยภาคประชาชน  4.4.2 กิจกรรมการติดป้ายประชาสัมพันธ์กรณีพบเห็นการทุจริต  4.4.3 มาตรการส่งเสริมและพัฒนาเครือข่ายด้านการป้องกันการทุจริต | -  -  - | ใช้งบประมาณบริหารงานทั่วไป |
| **รวม** | | **จำนวน 16 โครงการ** | **30,000** |  |

**- 15 -**

**ตัวอย่างโครงการ/กิจกรรม/มาตรการ**

**ตามมิติที่ 1 การสร้างสังคมไม่ทนต่อการทุจริต**

**ภารกิจข้อ 1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่นและฝ่ายประจำขององค์กรปกครองส่วนท้องถิ่น**

**โครงการ/กิจกรรม/มาตรการ ข้อ 1.1.2 โครงการพัฒนาคุณธรรมจริยธรรม องค์การบริหารส่วนตำบล น้ำหมาน อำเภอเมืองเลย จังหวัดเลย**

**1. ชื่อโครงการ: โครงการพัฒนาคุณธรรมจริยธรรม**

**2. หลักการและเหตุผล/ความเป็นมา**

การพัฒนาประเทศให้ก้าวหน้าประชาชนมีความสุขอย่างยั่งยืนและสามารถก้าวพ้นทุกวิกฤตของโลกที่มากับกระแสโลกาภิวัตน์ มีรากฐานสำคัญจากการพัฒนาบุคคลในประเทศนั้น ๆ ให้เป็นคนดี ซึ่งมีความเกี่ยวข้องโดยตรงกับการพัฒนาคุณธรรมจริยธรรมของคนในสังคมโดยเฉพาะ “เจ้าหน้าที่ของรัฐ” ซึ่งได้รับมอบหมายภารกิจในการให้บริการสาธารณะแก่ประชาชน ใช้อำนาจที่ได้รับอย่างซื่อสัตย์ ต้องดูแล จัดการตัดสินใจเกี่ยวกับการให้บริการสาธารณะ การจัดการทรัพยากรของชาติให้เกิดประโยชน์สูงสุดต่อประชาชนและต่อประเทศชาติ

คณะรัฐมนตรีในการประชุมเมื่อวันที่ 26 สิงหาคม 2551 มีมติเห็นชอบในหลักการเกี่ยวกับยุทธศาสตร์การส่งเสริมคุณธรรม จริยธรรมในภาครัฐไว้ 5 ยุทธศาสตร์และยุทธศาสตร์ที่ 4 การส่งเสริมคุณธรรม ในองค์กรเพื่อเป็นต้นแบบให้ข้าราชการได้เรียนรู้และปฏิบัติตาม

จากหลักการและเหตุผลดังกล่าว องค์การบริหารส่วนตำบลน้ำหมาน จึงเห็นความสำคัญในการพัฒนาบุคลากรในสังกัดเพื่อตระหนักถึงการสร้างจิตสำนึกให้มีคุณธรรม จริยธรรม และปฏิบัติงานด้วยความซื่อสัตย์ สุจริต มีจิตสำนึกที่ดีในการปฏิบัติงาน ประพฤติปฏิบัติตนเป็นแบบอย่างที่ดีแก่ประชาชน จึงได้ทำโครงการเสริมสร้างคุณธรรมและจริยธรรมเพื่อเพิ่มประสิทธิภาพการปฏิบัติงานและประโยชน์สูงสุดของประชาชน

**3. วัตถุประสงค์**

3.1 เพื่อปลูกจิตสำนึกให้พนักงานเจ้าหน้าที่องค์การบริหารส่วนตำบลน้ำหมาน มีคุณธรรม จริยธรรม เข้าใจหลักธรรมของพระพุทธศาสนา และน้อมนำเอาหลักปรัชญาเศรษฐกิจพอเพียงไปเป็นแนวทางในการดำเนินชีวิตส่วนตัว และในการปฏิบัติราชการ

3.2 เพื่อให้พนักงาน ได้รับการพัฒนาจิตใจ และพัฒนาตนเองให้มีจิตสาธารณะ เกิดความสำนึกร่วมในการเสริมสร้างสังคมแห่งคุณธรรมและสมานฉันท์ ประพฤติตนเป็นพลเมืองดี สร้างประโยชน์แก่

/ครอบครัว...

**- 16 -**

ครอบครัว ประชาชน และประเทศชาติ สร้างจิตสำนึกในการทำความดี รู้จักการให้ การเสียสละและการบำเพ็ญสาธารณะประโยชน์ร่วมกัน

3.3 เพื่อเป็นการสร้างภาพลักษณ์ที่ดีขององค์การบริหารส่วนตำบลน้ำหมาน ในการเสริมสร้างคุณธรรม จริยธรรม และธรรมาภิบาล

**4. เป้าหมาย/ผลผลิต**

ผู้บริหาร สมาชิกสภา พนักงานองค์การบริหารส่วนตำบลและพนักงานจ้างองค์การบริหารส่วนตำบลน้ำหมาน

**5. พื้นที่ดำเนินการ**

องค์การบริหารส่วนตำบลน้ำหมาน

**6. วิธีดำเนินการ**

จัดให้มีการดำเนินกิจกรรมส่งเสริมคุณธรรมจริยธรรม แบ่งเป็น 3 แนวทางคือ

6.1 การจัดกิจกรรมบรรยายเสริมสร้างคุณธรรมจริยธรรม โดยคณะผู้บริหาร ปลัดองค์การบริหารส่วนตำบลน้ำหมาน บรรยายให้ความรู้แก่พนักงานเจ้าหน้าที่

6.2 จัดกิจกรรมบำเพ็ญประโยชน์นอกสถานที่ ส่งเสริมให้รู้จัก สามัคคี เสียสละ ช่วยเหลือ แบ่งปันและเห็นคุณค่าของการเสริมสร้างสังคมแห่งความดีมีคุณธรรม เช่น การช่วยเหลือผู้ด้อยโอกาสในสังคม หรือทำบุญถวายทานแก่พระภิกษุสงฆ์ที่ชราภาพ หรืออาพาธ เป็นต้น

6.3 การจัดกิจกรรมทำบุญถวายเครื่องไทยธรรม และบำเพ็ญประโยชน์ ณ วัดต่าง ๆ

**7. ระยะเวลาในการดำเนินการ**

ปีงบประมาณ พ.ศ. 2565

**8. งบประมาณในการดำเนินการ**

30,000 บาท

**9. ผู้รับผิดชอบ**

สำนักปลัด องค์การบริหารส่วนตำบลน้ำหมาน

**10. ตัวชี้วัด/ผลลัพธ์**

10.1 พนักงาน เจ้าหน้าที่ มีคุณธรรมจริยธรรม เข้าใจหลักธรรมของพระพุทธศาสนาและน้อมนำหลักปรัชญาเศรษฐกิจพอเพียงเป็นแนวทางในการดำเนินชีวิต และการปฏิบัติงาน

/10.2 พนักงาน...

**- 17 -**

10.2 พนักงาน เจ้าหน้าที่ ได้รับการพัฒนาจิตใจ พัฒนาตนให้มีจิตสาธารณะเกิดความสำนึกร่วมกันในการสร้างสังคมแห่งคุณธรรมและสมานฉันท์ สร้างประโยชน์แก่ครอบครัวและประเทศชาติ รู้จักการให้และเสียสละเพื่อประโยชน์ส่วนรวม

10.3 สร้างภาพลักษณ์ที่ดีขององค์กร เสริมสร้างคุณธรรมจริยธรรมและธรรมาภิบาล

(ลงชื่อ) ผู้เขียนโครงการ

(นางมุกดา สุวรรณชัย)

นักทรัพยากรบุคคลชำนาญการ

(ลงชื่อ) ผู้เสนอโครงการ (ลงชื่อ) ผู้เห็นชอบโครงการ

(นายชานุวัฒน์ พรทอง) (นางสาวพนารัตน์ วงษ์ชมภู)

หัวหน้าสำนักปลัด ปลัดองค์การบริหารส่วนตำบลน้ำหมาน

(ลงชื่อ) ผู้อนุมัติโครงการ

(นายประวิน อินทะบุญศรี)

นายกองค์การบริหารส่วนตำบลน้ำหมาน

**- 18 -**

**ตัวอย่างโครงการ/กิจกรรม/มาตรการ**

**ตามมิติที่ 1 การสร้างสังคมไม่ทนต่อการทุจริต**

**ภารกิจข้อ 1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น**

**โครงการ/กิจกรรม/มาตรการ ข้อ 1.2.1 โครงการปลูกต้นไม้เพื่อเพิ่มพื้นที่สีเขียว ลดภาวะโลกร้อน ในเขตพื้นที่องค์การบริหารส่วนตำบลน้ำหมาน อำเภอเมืองเลย จังหวัดเลย**

**1. ชื่อโครงการ: โครงการปลูกต้นไม้เพื่อเพิ่มพื้นที่สีเขียว ลดภาวะโลกร้อน ในเขตพื้นที่องค์การบริหาร ส่วนตำบลน้ำหมาน**

**2. หลักการและเหตุผล/ความเป็นมา**

เนื่องด้วยปัจจุบัน โลกกำลังเผชิญกับสภาวะการเปลี่ยนแปลงของสภาพภูมิอากาศ (Climate Change) ที่ทำให้อุณหภูมิโลกสูงขึ้น หรือที่เรียกว่า สภาวะโลกร้อน ซึ่งส่งผลให้เกิดปรากฎการณ์ทางธรรมชาติที่มีผลกระทบกับวิธีของมนุษย์ อาทิ เกิดความแห้งแล้ง มีไฟไหม้ป่า ฝนตกไม่ตรงฤดูกาล อากาศหนาวและหิมะตกในประเทศที่ไม่เคยมีหิมะตก เป็นต้น ส่วนหนึ่งเป็นผลมาจากการตัดไม้ทำลายป่าของมนุษย์ ดังนั้น ประเทศต่าง ๆ ทั่วโลก จึงได้ร่วมมือกันป้องกันและแก้ไขภาวะโลกร้อน ซึ่งเป็นปัญหาที่สำคัญส่งผลกระทบต่อคุณภาพชีวิตของประชาชนทั้งในระดับภูมิภาคและระดับประเทศ การเพิ่มพื้นที่สีเขียวจึงเป็นหนทางหนึ่งในการแก้ไขปัญหาภาวะโลกร้อนโดยตรงเนื่องจากต้นไม้เป็นแหล่งดูดซับก๊าซคาร์บอนไดออกไซด์แหล่งกรองมลพิษ และผลิตก๊าซออกซิเจน อีกทั้งเป็นการสร้างความสมดุลการใช้พื้นที่ให้เกิดความเหมาะสม ลดอุณหภูมิของพื้นผิวในพื้นที่นั้น ๆ ลงได้อย่างน้อย 2 องศาเซลเซียส เพื่อเป็นการแก้ไขปัญหาภาวะโลกร้อน องค์การบริหารส่วนตำบลน้ำหมาน จึงได้จัดทำโครงการ “ปลูกต้นไม้เพื่อเพิ่มพื้นที่สีเขียว ลดภาวะโลกร้อนในพื้นที่ตำบลน้ำหมาน ” เพื่อให้ประชาชนได้มีส่วนร่วมในการแก้ไขปัญหาภาวะโลกร้อนสร้างเมืองน่าอยู่สวยงาม (Beautified City) และร่วมถวายเป็นราชสักการะในวโรกาสมหามงคลดังกล่าว ดังนั้น กองสาธารณสุขและสิ่งแวดล้อม องค์การบริหารส่วนตำบลน้ำหมาน จึงได้จัดทำโครงการนี้ขึ้นมาเพื่อเพิ่มพื้นที่สีเขียวในพื้นที่กสิกรรมของประชาชนและพื้นที่ว่างเปล่าในเขตองค์การบริหารส่วนตำบลน้ำหมาน เพื่อให้เกิดความร่มรื่นแก่ชุมชน พร้อมทั้งเป็นการเพิ่มคุณภาพชีวิตของประชาชนในชุมชน

**3. วัตถุประสงค์**

3.1 เพื่อให้ประชาชนตระหนักในคุณค่าของสิ่งแวดล้อม และรักษาทรัพยากรธรรมชาติอันเป็นสาธารณะร่วมกัน

/3.2 เพื่อส่งเสริม...

**- 19 -**

3.2 เพื่อส่งเสริมสนับสนุนให้ชุมชนเข้ามามีส่วนร่วมในการแก้ไขปัญหาภาวะโลกร้อน โดยเพิ่มพื้นที่สีเขียวในตำบลน้ำหมาน

3.3 เพื่อให้ประชาชนนำหลักปรัชญาเศรษฐกิจพอเพียงมาใช้ในชีวิตประจำวัน เกิดความสมดุลเพิ่มมูลค่าทรัพยากรที่มีและลดภาวะโลกร้อน

3.4 ส่งเสริมสนับสนุนให้ชุมชนเป็นเมืองน่าอยู่ สวยงาม (Beautified City) สร้างความร่มรื่นและคลายร้อนแก่ประชาชน

**4. เป้าหมาย/ผลผลิต**

ประชาชนร่วมกันปลูกต้นไม้ จำนวน 1,000 ต้น

**5. พื้นที่ดำเนินการ**

พื้นที่สาธารณะในเขตตำบลน้ำหมาน อำเภอเมืองเลย จังหวัดเลย

**6. วิธีดำเนินการ**

6.1 ประสานงานกับส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่นเข้าร่วมกิจกรรม

6.2 ประสานงานกับหน่วยงานที่เกี่ยวข้องและองค์กรปกครองส่วนท้องถิ่นในพื้นที่ ให้จัดเตรียมสถานที่เพื่อปลูกต้นไม้

6.3 จัดซื้อกล้าไม้ พันธุ์ไม้ เพื่อใช้ในโครงการ

6.4 ดำเนินการปลูกต้นไม้โดยส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่น

6.5 ดูแลรักษาและติดตามผลโดยกองสาธารณสุขและสิ่งแวดล้อม องค์การบริหารส่วนตำบลน้ำหมาน

**7. ระยะเวลาในการดำเนินการ**

ปีงบประมาณ พ.ศ. 2565

**8. งบประมาณในการดำเนินการ**

20,000 บาท

**9. ผู้รับผิดชอบ**

สำนักปลัด องค์การบริหารส่วนตำบลน้ำหมาน

/10. ตัวชี้วัด...

**- 20 -**

**10. ตัวชี้วัด/ผลลัพธ์**

10.1 ทำให้ผู้เข้าร่วมกิจกรรมมีความเข้าใจถึงความสำคัญของทรัพยากรธรรมชาติและสิ่งแวดล้อม

10.2 ทำให้เพิ่มพื้นที่ป่าไม้และสิ่งแวดล้อมที่ดีและช่วยลดภาวะโลกร้อน

10.3 ทำให้ประชาชนมีจิตสำนึก ในการดูแลรักษาทรัพยากรธรรมชาติและสิ่งแวดล้อม

10.4 ทำให้เยาวชนและกลุ่มพลังมวลชนใช้เป็นแนวทางในการสร้างความสามัคคีและสร้างความร่มรื่นในชุมชน

(ลงชื่อ) ผู้เขียนโครงการ

(นางมุกดา สุวรรณชัย)

นักทรัพยากรบุคคลชำนาญการ

(ลงชื่อ) ผู้เสนอโครงการ (ลงชื่อ) ผู้เห็นชอบโครงการ

(นายชานุวัฒน์ พรทอง) (นางสาวพนารัตน์ วงษ์ชมภู)

หัวหน้าสำนักปลัด ปลัดองค์การบริหารส่วนตำบลน้ำหมาน

(ลงชื่อ) ผู้อนุมัติโครงการ

(นายประวิน อินทะบุญศรี)

นายกองค์การบริหารส่วนตำบลน้ำหมาน

**- 21 -**

**ตัวอย่างโครงการ/กิจกรรม/มาตรการ**

**ตามมิติที่ 1 การสร้างสังคมไม่ทนต่อการทุจริต**

**ภารกิจข้อ 1.2 การสร้างจิตสำนึกและความตระหนักแกเด็กและเยาวชน**

**โครงการ/กิจกรรม/มาตรการ ข้อ 1.3.3 โครงการสร้างภูมิคุ้มกันทางสังคมให้เด็กและเยาวชนตำบล น้ำหมาน (กิจกรรมส่งเสริมการเรียนรู้ปรัชญาเศรษฐกิจพอเพียง)**

**1. ชื่อโครงการ: โครงการสร้างภูมิคุ้มกันทางสังคมให้เด็กและเยาวชนตำบลน้ำหมาน (กิจกรรมส่งเสริมการเรียนรู้ปรัชญาเศรษฐกิจพอเพียง)**

**2. หลักการและเหตุผล/ความเป็นมา**

เนื่องจากปัจจุบันเด็กและเยาวชนไทยได้รับผลกระทบจากหลาย ๆ ด้าน ที่ทำให้เกิดปัญหา เช่น ผลกระทบด้านเศรษฐกิจ สังคม เทคโนโลยี ส่งผลให้เด็กและเยาวชนมีพฤติกรรมที่ไม่พึ่งประสงค์ เด็กและเยาวชนไทยไม่เห็นความสำคัญของการศึกษา สนใจแต่วัตถุนิยม ไม่รู้จักการประมาณตน ซึ่งก่อให้เกิดผลเสียต่ออนาคตของชาติ ดังนั้นจึงควรทำให้เด็กและเยาวชนรู้จักความพอเพียง ปลูกฝังอบรม บ่มเพาะให้เด็กและเยาวชนมีความสมดุลทางเศรษฐกิจ สังคม สิ่งแวดล้อม และวัฒนธรรม โดยนำหลักปรัชญาของเศรษฐกิจพอเพียงมาถ่ายทอด เพื่อให้เด็กและเยาวชนรู้จักการใช้ชีวิตได้อย่างสมดุล ตามแนวทางเศรษฐกิจพอเพียง เห็นคุณค่าของทรัพยากรต่าง ๆ รู้จักอยู่ร่วมกับผู้อื่น รู้จักเอื้อเฟื้อเผื่อแผ่และแบ่งปัน มีจิตสำนึกรักษ์สิ่งแวดล้อม และเห็นคุณค่าของวัฒนธรรมค่านิยม ความเป็นไทย ท่ามกลางการเปลี่ยนแปลงต่าง ๆ

องค์การบริหารส่วนตำบลน้ำหมาน พิจารณาเห็นความสำคัญของเด็กและเยาวชนซึ่งเป็นอนาคตของชาติ จึงได้จัดโครงการสร้างภูมิคุ้มกันทางสังคมให้เด็กและเยาวชนตำบลน้ำหมาน (กิจกรรมส่งเสริมการเรียนรู้ปรัชญาเศรษฐกิจพอเพียง) ขึ้น เพื่อปลูกฝังแนวคิดปรัชญาเศรษฐกิจพอเพียงให้กับเด็กและเยาวชน เป็นการสร้างภูมิคุ้มกันทางสังคมให้เด็กและเยาวชนสามารถใช้ชีวิตได้อย่างสมดุล ท่ามกลางการเปลี่ยนแปลงต่าง ๆ ที่เกิดขึ้นและเห็นคุณค่าของวัฒนธรรม ค่านิยมความเป็นไทยตามพระราชบัญญัติสภาตำบลและองค์การบริหารส่วนตำบล พุทธศักราช 2537 และแก้ไขเพิ่มเติมถึง (ฉบับที่ 6) พ.ศ. 2552 มาตรา 66 องค์การบริหารส่วนตำบล มีอำนาจหน้าที่ในการพัฒนาตำบลทั้งในด้านเศรษฐกิจ สังคมและวัฒนธรรม และมาตรา 67 ภายใต้บังคับแห่งกฎหมาย องค์การบริหารส่วนตำบลมีหน้าที่ต้องทำในเขตองค์การบริหารส่วนตำบล (5) ส่งเสริมการศึกษา ศาสนา วัฒนธรรม และ (6) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ พระราชบัญญัติกำหนดแผนและขั้นตอนกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16 ให้เทศบาลเมืองพัทยา และองค์การบริหารส่วนตำบล มีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้

/(9) จัดการศึกษา...

**- 22 –**

(9) จัดการศึกษา (10) การสังคมสงเคราะห์และการพัฒนาคุณภาพชีวิตเด็ก สตรี คนชราและผู้ดอยโอกาสและพระราชบัญญัติการศึกษาแห่งชาติ พุทธศักราช 2542 และแก้ไขเพิ่มเติมถึง (ฉบับที่ 3) พ.ศ.2553 มาตรา 6 ที่ต้องการพัฒนาคนไทยให้เป็นคนที่สมบูรณ์ทั้งด้านร่างกาย อารมณ์ สังคมและสติปัญญา ความรู้ มีคุณธรรมและจริยธรรมในการดำรงชีวิต สามารถอยู่ร่วมกับผู้อื่นได้อย่างมีความสุข

**3. วัตถุประสงค์**

3.1 เพื่อส่งเสริมและปลูกฝังให้เด็กและเยาวชนนำแนวคิดปรัชญาเศรษฐกิจพอเพียงมาใช้ในการดำเนินชีวิตประจำวันได้

3.2 เพื่อสร้างภูมิคุ้มกันทางสังคมให้เด็กและเยาวชนสามารถใช้ชีวิตได้อย่างสมดุล ท่ามกลางการเปลี่ยนแปลงต่าง ๆ ที่เกิดขึ้น

3.3 เพื่อส่งเสริมให้เด็กและเยาวชนเห็นคุณค่าของทรัพยากรต่าง ๆ รู้จักเอื้อเฟื้อเผื่อแผ่และแบ่งปัน และรู้จักอยู่ร่วมกับผู้อื่นได้อย่างมีความสุข

**4. เป้าหมาย**

เชิงปริมาณ

เด็กและเยาวชนตำบลน้ำหมาน จำนวน 100 คน

เชิงคุณภาพ

เด็กและเยาวชนเกิดความตระหนักรู้ รู้จักการใช้ชีวิตแบบพอเพียง ตามแนวทางปรัชญาเศรษฐกิจพอเพียง เห็นคุณค่าของทรัพยากรต่าง ๆ รู้จักเอื้อเฟื้อเผื่อแผ่ แบ่งปัน และรู้จักอยู่ร่วมกันผู้อื่นได้อย่างมีความสุข

**5. กิจกรรมและขั้นตอนการดำเนินงาน**

5.1 จัดทำโครงการเพื่อขออนุมัติ

5.2 แต่งตั้งคณะกรรมการและประสานงานคณะวิทยากร

5.3 ดำเนินการตามโครงการ

5.4 สรุปผลการดำเนินการตามโครงการ

**6. พื้นที่ดำเนินการ**

องค์การบริหารส่วนตำบลน้ำหมาน

**7. งบประมาณดำเนินการ**

10,000 บาท

/8. ระยะเวลา...

**- 23 -**

**8. ระยะเวลาดำเนินการ**

ปีงบประมาณ พ.ศ. 2565

**9. ผู้รับผิดชอบ**

สำนักปลัด องค์การบริหารส่วนตำบลน้ำหมาน

**10. ตัวชี้วัด/ผลลัพธ์**

10.1 เด็กและเยาวชนสามารถนำแนวคิดปรัชญาของเศรษฐกิจพอเพียงมาใช้ในการดำเนินชีวิตประจำวันได้

10.2 เด็กและเยาวชนมีภูมิคุ้มกันทางสังคม สามารถใช้ชีวิตได้อย่างสมดุลท่ามกลางการเปลี่ยนแปลงต่าง ๆ ที่เกิดขึ้นได้

10.3 เด็กและเยาวชนเห็นคุณค่าของทรัพยากรต่าง ๆ รู้จักเอื้อเฟื้อเผื่อแผ่และแบ่งปัน และรู้จักอยู่ร่วมกับผู้อื่นได้อย่างมีความสุข

(ลงชื่อ) ผู้เขียนโครงการ

(นางสาวณพัฐธิกา หงษ์โยธี)

นักพัฒนาชุมชนชำนาญการ

(ลงชื่อ) ผู้เสนอโครงการ (ลงชื่อ) ผู้เห็นชอบโครงการ

(นายชานุวัฒน์ พรทอง) (นางสาวพนารัตน์ วงษ์ชมภู)

หัวหน้าสำนักปลัด ปลัดองค์การบริหารส่วนตำบลน้ำหมาน

(ลงชื่อ) ผู้อนุมัติโครงการ

(นายประวิน อินทะบุญศรี)

นายกองค์การบริหารส่วนตำบลน้ำหมาน

**- 24 –**

**ตัวอย่างโครงการ/กิจกรรม/มาตรการ**

**ตามมิติที่ 2 การบริหารราชการเพื่อป้องกันการทุจริต**

**ภารกิจข้อ 2.1 แสดงเจตจำนงทางการเมืองในการต่อต้านการทุจริตของผู้บริหาร**

**โครงการ/กิจกรรม/มาตรการ ข้อ 2.1.1 กิจกรรมประกาศเจตจำนงต่อต้านการทุจริตของผู้บริหารองค์กรปกครองส่วนท้องถิ่น**

1. **ชื่อโครงการ: กิจกรรมประกาศเจตจำนงต่อต้านการทุจริตของผู้บริหารองค์การบริหารส่วนตำบล**

**น้ำหมาน**

**2. หลักการและเหตุผล/ความเป็นมา**

คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ ปัจจุบันที่ใช้อยู่เป็นฉบับที่ 3 เริ่มจากปี พ.ศ. 2561 จนถึงปี พ.ศ. 2565 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรมเป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต ไม่น้อยกว่าร้อยละ 50 ในปี พ.ศ. 2565 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทจริต

องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและ

เป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการ

/ปกครอง...

**- 25 -**

ปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น

ทั้งนี้ ต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขมขื่นใจให้แก่คนทำงานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริต ของคนทำงานราชการส่วนท้องถิ่นส่วนให้เหือดหายไป และหากจะว่ากันไปแล้ว เรื่องในทำนองเดียวกันนี้ก็สามารถเกิดขึ้นกับคนทำงานในหน่วยงานราชการอื่นได้ เช่นเดียวกัน เพียงแต่คนทำงานในองค์กรปกครองส่วนท้องถิ่นมีจำนวนมาก และมากกว่าคนทำงานในหน่วยงานราชการอื่นได้โอกาสหรือความเป็นไปได้สูงที่คนทำงานในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบมากกว่า แม้ว่าโอกาสหรือช่องทางที่คนทำงานในท้องถิ่นจะใช้อำนาจให้ออกนอกลู่นอกทาง จะมีได้ไม่มากเท่ากับที่คนทำงานในหน่วยงานราชการอื่น และมูลค่าของความเสียหายของรัฐ ที่คนทำงานในองค์กรปกครองส่วนท้องถิ่นได้ก่อให้เกิดขึ้นก็อาจเป็นแค่เศษผงธุลีของความเสียหายที่เกิดจากการทุจริตของคนนอกองค์กรปกครองส่วนท้องถิ่น

ดังนั้น จึงมีความจำเป็นที่ผู้บริหารองค์กรปกครองส่วนท้องถิ่นต้องแสดงเจตจำนงทางการเมืองในการต่อต้านการทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาลบังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศต่อไป

**3. วัตถุประสงค์**

เพื่อแสดงเจตจำนงทางการเมืองในการต่อต้านการทุจริตของผู้บริหารองค์การบริหารส่วนตำบลน้ำหมาน ด้วยการจัดทำแผนป้องกันการทุจริตในองค์กรที่บริการ

**4. เป้าหมาย**

4.1 ประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

4.2 มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

4.3 แผนปฏิบัติการป้องกันการทุจริตขององค์การบริหารส่วนตำบลน้ำหมาน 4 ปี

**5. พื้นที่ดำเนินการ**

องค์การบริหารส่วนตำบลน้ำหมาน

/6. วิธีดำเนิน...

**- 26 -**

**6. วิธีดำเนินการ**

6.1 ประกาศเจตจำนงทางการเมืองในการต่อต้านการทุจริตของผู้บริหารองค์การบริหารส่วนตำบลน้ำหมาน

6.2 ประชุมหน่วยงาน/บุคคลที่เกี่ยวข้อง

6.3 จัดตั้งคณะทำงานการจัดทำแผนปฏิบัติการป้องกันการทุจริต

6.4 ประชุมคณะทำงานจัดทำแผนปฏิบัติการป้องกันการทุจริต

6.5 จัดทำแผนปฏิบัติการป้องกันการทุจริต

6.6 ประกาศใช้แผนปฏิบัติการป้องกันการทุจริต

6.7 ดำเนินการตามแผนปฏิบัติการป้องกันการทุจริต

6.8 รายงานผลการดำเนินงาน

**7. งบประมาณดำเนินการ**

ไม่ใช้งบประมาณ

**8. ระยะเวลาดำเนินการ**

ปีงบประมาณ พ.ศ. 2565

**9. ผู้รับผิดชอบ**

สำนักปลัด องค์การบริหารส่วนตำบลน้ำหมาน

**10. ตัวชี้วัด/ผลลัพธ์**

**10.1 ผลผลิต**

- ประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

- มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

- มีแผนปฏิบัติการป้องกันการทุจริตขององค์การบริหารส่วนตำบลน้ำหมาน 4 ปี จำนวน 1 ฉบับ

**10.2 ผลลัพธ์**

- การบริหารราชการขององค์การบริหารส่วนตำบลน้ำหมานมีความโปร่งใส สามารถป้องกันการทุจริตของบุคลากรองค์การบริหารส่วนตำบลน้ำหมานได้

- ลดข้อร้องเรียนการดำเนินงานองค์การบริหารส่วนตำบลน้ำหมาน

/(ลงชื่อ)...

**- 27 -**

(ลงชื่อ) ผู้เขียนโครงการ

(นางประยูรศรี พิณพงษ์)

นักวิชาการตรวจสอบภายในชำนาญการ

(ลงชื่อ) ผู้เสนอโครงการ (ลงชื่อ) ผู้เห็นชอบโครงการ

(นายชานุวัฒน์ พรทอง) (นางสาวพนารัตน์ วงษ์ชมภู)

หัวหน้าสำนักปลัด ปลัดองค์การบริหารส่วนตำบลน้ำหมาน

(ลงชื่อ) ผู้อนุมัติโครงการ

(นายประวิน อินทะบุญศรี)

นายกองค์การบริหารส่วนตำบลน้ำหมาน

**- 28 -**

**ตัวอย่างโครงการ/กิจกรรม/มาตรการ**

**ตามมิติที่ 3 การส่งเสริมบทบาทและการมีส่วนร่วมของภาคประชาชน**

**ภารกิจข้อ 3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**

**โครงการ/กิจกรรม/มาตรการ ข้อ 3.2.1 โครงการอบต.เคลื่อนที่**

**1. ชื่อโครงการ: โครงการอบต.เคลื่อนที่**

**2. หลักการและเหตุผล/ที่มาของโครงการ**

ตามที่ กรมส่งเสริมการปกครองส่วนท้องถิ่นมีนโยบายให้องค์กรปกครองส่วนท้องถิ่นดำเนินการปรับขยายเวลาการให้บริการประชาชน ในช่วงเวลาพักเที่ยง และวันเสาร์เต็มวัน เพื่อปฏิบัติงานตามนโยบายการปฏิรูประบบราชการของรัฐบาล และเป็นการสร้างมาตรการเชิงรุก ในการให้บริการ และสร้างความพึงพอใจให้กับประชาชน ต่อหน่วยงานของรัฐ และองค์กรปกครองส่วนท้องถิ่น ซึ่งเน้นการมีส่วนร่วมของประชาชนในการบริหารงานและการพัฒนาท้องถิ่น โดยการเปิดโอกาสให้ประชาชนได้แสดงทัศนะและมีส่วนร่วมในการตัดสินใจเรื่องต่าง ๆ ที่จะมีผลต่อชีวิตความเป็นอยู่ของประชาชน โดยผู้บริหารท้องถิ่นจะนำเอาความคิดเห็นและปัญหาต่างๆที่เป็นความเดือดร้อนของประชาชนมาพิจารณาประกอบกับแนวทางในการตัดสินใจในการพัฒนาท้องถิ่น เพื่อให้สอดรับกับปัญหาและความต้องการของประชาชนมากยิ่งขึ้น รวมทั้งประชาชนยังสามารถตรวจสอบและสามารถควบคุมการบริหารงานของผู้บริหารท้องถิ่นให้มีความโปร่งใส (Transparency) ตอบสนองต่อปัญหาและความต้องการของประชาชน (Responsiveness) และมีความรับผิดชอบหรือสามารถตอบคำถามของประชาชนได้ (Accountability) ซึ่งเท่ากับเป็นการส่งเสริมการปกครองระบอบประชาธิปไตยให้สมบูรณ์มากยิ่งขึ้น

ทั้งนี้องค์กรปกครองส่วนท้องถิ่นยังมีหน้าที่ในการส่งเสริมและพัฒนาคุณภาพชีวิตของประชาชนให้มีความเป็นอยู่ที่ดีขึ้น ทั้งทางด้านร่างกาย อารมณ์ สังคม และสติปัญญา ซึ่งประชาชนจำเป็นต้องได้รับการพัฒนาควบคู่ไปพร้อมกันจึงจะสามารถทำให้ประชาชนอยู่ร่วมกันในสังคมได้อย่างมีความสุข ดังนั้นเพื่อให้การปฏิบัติการเป็นไปตามนโยบายของรัฐบาล องค์การบริหารส่วนตำบลน้ำหมาน จึงได้จัดทำโครงการ อบต. เคลื่อนที่พบประชาชน โดยเน้นในการให้บริการประชาชนได้รับความสะดวก รวดเร็ว ถูกต้องและเสมอภาค ในภารกิจหน้าที่รับผิดชอบทุกส่วน และการส่งเสริมคุณธรรมจริยธรรมของผู้บริหารท้องถิ่น พนักงานเจ้าหน้าที่ร่วมกับประชาชน โดยการร่วมกันทำบุญตักบาตร รวมทั้งการสร้างภาพลักษณ์ความเชื่อถือ ศรัทธาต่อองค์กรปกครองส่วนท้องถิ่นของประชาชน รวมทั้งการส่งเสริมการมีส่วนร่วมของประชาชนในการพัฒนาท้องถิ่น และการบูรณาการการดำเนินงานร่วมกับหน่วยงานอื่นๆ เช่น โรงพยาบาลส่งเสริมสุขภาพตำบล,สำนักงานเกษตรอำเภอเมืองเลย , ศูนย์การศึกษานอกโรงเรียนและการศึกษาตามอัธยาศัย ในการส่งเสริมสุขภาพร่างกาย อารมณ์ สังคม และสติปัญญา ให้กับประชาชนในพื้นที่ให้ได้รับการพัฒนาคุณภาพชีวิตที่เหมาะสม จึงได้จัดทำโครงการนี้ขึ้นมา

/3. วัตถุประสงค์...

**- 29 -**

**3. วัตถุประสงค์**

3.1 เพื่อรับทราบปัญหาความต้องการของประชาชนในพื้นที่

3.2 เพื่อรับชำระภาษีขององค์การบริหารส่วนตำบล

3.3 เพื่อให้ความรู้และข้อมูลข่าวสารเกี่ยวกับงานนโยบายของรัฐแก่ประชาชน

3.4 เพื่อให้การบริการประชาชนในวันหยุดราชการ

3.5 เพื่อเป็นการส่งเสริมคุณธรรมจริยธรรม การทำนุบำรุงศาสนา แก่ผู้บริหาร พนักงานส่วนตำบล พนักงานจ้างทุกคน

3.6 เพื่อเป็นการส่งเสริมการพัฒนาคุณภาพชีวิตของประชาชนทางด้านร่างกาย อารมณ์ สังคม และสติปัญญาของประชาชนให้เหมาะสม

3.7 เพื่อส่งเสริมความรู้ทางการเกษตรในการพัฒนาอาชีพให้กับประชาชนในพื้นที่

3.8 เพื่อส่งเสริมความรู้และตรวจสุขภาพเบื้องต้นให้กับเด็กเยาวชน ประชาชนวัยทำงาน และผู้สูงอายุในพื้นที่

4. **สถานที่ดำเนินการ**

* ทุกหมู่บ้าน จำนวน 6 หมู่บ้าน ในเขตตำบลน้ำหมาน อำเภอเมืองเลย จังหวัดเลย

**5. ระยะเวลาดำเนินการ**

* เริ่มตั้งแต่ เดือน ธันวาคม พ.ศ. 2564 - เดือน กันยายน พ.ศ. 2565

**6. เป้าหมาย**

6.1 ให้บริการต่างๆขององค์การบริหารส่วนตำบลน้ำหมานแก่ประชาชนในวันหยุดราชการจำนวน 6 หมู่บ้าน

6.2 การให้บริการต่างๆของโรงพยาบาลส่งเสริมสุขภาพบ้านไร่ม่วงแก่ประชาชน

6.3 การให้บริการต่างๆของศูนย์การศึกษานอกโรงเรียนและการศึกษาตามอัธยาศัยแก่ประชาชน

**7. ตัวชี้วัด**

**7.1 เชิงปริมาณ**

- ประชาชน ในพื้นที่ตำบลน้ำหมาน ทั้ง 6 หมู่บ้าน จำนวน 1,395 ครัวเรือน ได้รับบริการนอกเวลาราชการ หรือ ในวันหยุดราชการ จากองค์การบริหารส่วนตำบลน้ำหมาน และหน่วยงานราชการอื่นๆ

**7.2 เชิงคุณภาพ**

- ประชาชน ในพื้นที่ตำบลน้ำหมาน ทั้ง 6 หมู่บ้าน จำนวน 1,395 ครัวเรือน มีคุณภาพชีวิตที่ดี

- ประชาชน ในพื้นที่ตำบลน้ำหมาน ทั้ง 6 หมู่บ้าน จำนวน 1,395 ครัวเรือน มีส่วนร่วมในการพัฒนาท้องถิ่นของตนเองอย่างเข้มแข็ง

- ประชาชน ในพื้นที่ตำบลน้ำหมาน ทั้ง 6 หมู่บ้าน จำนวน 1,395 ครัวเรือน มีส่วนร่วมในพัฒนาการบริหารงานขององค์การบริหารส่วนตำบลน้ำหมาน

/8. วิธีการดำเนินการ...

**-30-**

**8. วิธีการดำเนินการ**

8.1 ประชุมเตรียมความพร้อมทุกส่วนที่เกี่ยวข้อง

8.2 จัดทำแผนดำเนินการโครงการ

8.3 เสนอโครงการเพื่อขออนุมัติงบประมาณ

8.4 ดำเนินการตามเป้าหมายของโครงการ

8.5 รายงานผลของโครงการ

8.6 ติดตามประเมินผลของโครงการ

**9. งบประมาณค่าใช้จ่ายของโครงการ**

งบประมาณตั้งไว้ 10,000 บาท รายละเอียดค่าใช้จ่ายมีดังนี้

- ค่าจัดทำเอกสารแผ่นพับ,ป้ายประชาสัมพันธ์ เป็นเงิน 10,000 บาท

**รวมค่าใช้จ่ายทั้งสิ้น 10,000 บาท (สามารถถัวเฉลี่ยจ่ายได้ทั้งโครงการ)**

**10. หน่วยงานรับผิดชอบโครงการ**

1. องค์การบริหารส่วนตำบลน้ำหมาน
2. หน่วยงานสนับสนุน

- อำเภอเมืองเลย

* โรงพยาบาลส่งเสริมสุขภาพตำบลไร่ม่วง
* สำนักงานเกษตรอำเภอเมืองเลย
* ศูนย์บริการการศึกษานอกโรงเรียนและการศึกษาตามอัธยาศัยอำเภอเมืองเลย

- โรงเรียนทุกแห่งในพื้นที่องค์การบริหารส่วนตำบลน้ำหมาน

* สำนักงานพัฒนาชุมชนอำเภอเมืองเลย
* กำนัน / ผู้ใหญ่บ้าน / ผู้นำชุมชน
* ผู้นำอาสาพัฒนาชุมชนตำบลน้ำหมาน
* อสม. ประจำหมู่บ้านทุกหมู่บ้าน

**11. ผลที่คาดว่าจะได้รับ**

11.1 ประชาชนได้รับการบริการสะดวก รวดเร็ว เสมอภาค ในวันหยุดราชการ

11.2 ประชาชนสามารถเสนอปัญหาความเดือดร้อน และความต้องการต่างๆแก่ผู้บริหาร

ท้องถิ่นได้โดยตรง

11.3 ประชาชนมีความพึงพอใจในการรับบริการขององค์การบริหารส่วนตำบล

11.4 ประชาชนได้รับข้อมูลข่าวสาร รวดเร็ว ทันต่อเหตุการณ์

11.5 ผู้บริหารท้องถิ่นสามารถนำเอาความคิดเห็นและปัญหาต่างๆที่เป็นความเดือดร้อนของ

ประชาชนมาพิจารณาประกอบกับแนวทางในการตัดสินใจในการพัฒนาท้องถิ่น

11.6 ประชาชนมีส่วนร่วมในการพัฒนาท้องถิ่นของตนเองเพิ่มขึ้น

11.7 ประชาชนได้รับการพัฒนาคุณภาพชีวิตทางด้านร่างกาย อารมณ์ สังคม และสติปัญญาประชาชนที่เหมาะสม

/11.8 เด็กเยาวชน...

**- 31 –**

11.8 เด็กเยาวชน ประชาชนวัยทำงาน และผู้สูงอายุ ในพื้นที่ ได้รับการตรวจสุขภาพเบื้องต้น

เพื่อคัดกรองโรคที่เหมาะสม

(ลงชื่อ) ผู้เขียนโครงการ

(นางสาวณพัฐธิกา หงษ์โยธี)

นักพัฒนาชุมชนชำนาญการ

(ลงชื่อ) ผู้เสนอโครงการ (ลงชื่อ) ผู้เห็นชอบโครงการ

(นายชานุวัฒน์ พรทอง) (นางสาวพนารัตน์ วงษ์ชมภู)

หัวหน้าสำนักปลัด ปลัดองค์การบริหารส่วนตำบลน้ำหมาน

(ลงชื่อ) ผู้อนุมัติโครงการ

(นายประวิน อินทะบุญศรี)

นายกองค์การบริหารส่วนตำบลน้ำหมาน

**- 32 –**

**ตัวอย่างโครงการ/กิจกรรม/มาตรการ**

**ตามมิติที่ 4 การเสริมสร้างและปรับปรุงกลไกในการตรวจสอบการปฏิบัติราชการขององค์กร**

**ปกครองส่วนท้องถิ่น**

**ภารกิจข้อ 4.1 มีการจัดวางระบบและรายงานการควบคุมภายใน ตามที่คณะกรรมการตรวจเงินแผ่นดิน**

**กำหนด**

**โครงการ/กิจกรรม/มาตรการ ข้อ 4.1.1 มีการจัดทำและรายงานการจัดทำระบบควบคุมภายในให้ผู้กำกับดูแล**

**1. ชื่อโครงการ: โครงการจัดทำแผนการตรวจสอบภายใน**

**2. หลักการและเหตุผล/ที่มาของโครงการ**

การตรวจสอบภายในเป็นปัจจัยสำคัญที่จะช่วยให้การดำเนินงานตามภารกิจขององค์การบริหารส่วนตำบลน้ำหมาน เป็นไปอย่างมีประสิทธิภาพและประสิทธิผล ทั้งยังช่วยป้องกันหรือลดความเสี่ยงจากการดำเนินงานผิดพลาดและลดความเสียหายที่อาจเกิดขึ้น ซึ่งการตรวจสอบภายในนั้นยังถือเป็นส่วนประกอบสำคัญที่แทรกอยู่ในการปฏิบัติงานตามปกติ ซึ่งจะต้องมีการกระทำอย่างเป็นขั้นตอนที่ถูกต้องตามระเบียบ และกฎหมายที่กำหนด โดยผู้บริหารสามารถนำแผนการตรวจสอบภายในมาใช้โดยรวมเป็นส่วนหนึ่งของกระบวนการบริหาร เพื่อให้สามารถบรรลุวัตถุประสงค์ของการดำเนินงานอีกทั้งยังเป็นแนวทางการปฏิบัติงานซึ่งเป็นแนวทางการตรวจสอบภายในที่ชัดเจน ดังนั้น การจัดทำแผนการตรวจสอบภายในอย่างมีมาตรฐานประกอบกับมีระเบียบ ข้อบังคับ ตลอดจนกฎหมายต่าง ๆ ที่เกี่ยวข้องจะทำให้การปฏิบัติงานขององค์การบริหารส่วนตำบลน้ำหมาน เป็นไปอย่างถูกต้องและเป็นไปตามวัตถุประสงค์ของทางราชการ

**3. วัตถุประสงค์**

3.1 เพื่อจัดวางระบบการควบคุมภายในตามระเบียบ คตง. ว่าด้วยการกำหนดมาตรฐานควบคุมภายใน พ.ศ. 2544

3.2 เพื่อพิสูจน์ความถูกต้องและเชื่อถือได้ของข้อมูลและตัวเลขต่าง ๆ ทางด้านการบัญชี และด้านอื่น ๆ ที่เกี่ยวข้อง

3.3 เพื่อตรวจสอบการปฏิบัติงานของหน่วยรับตรวจว่าเป็นไปตามกฎหมาย ระเบียบ ข้อบังคับ คำสั่ง มติคณะรัฐมนตรี และนโยบายที่กำหนด

3.4 เพื่อตรวจสอบหาระบบการควบคุมภายในของหน่วยรับตรวจว่าเพียงพอ และเหมาะสม

3.5 เพื่อเป็นหลักประกันการใช้และระวังทรัพย์สินต่าง ๆ ของส่วนราชการเป็นไปอย่างเหมาะสม

**4.** **เป้าหมาย/ผลผลิต**

พนักงานองค์การบริหารส่วนตำบลน้ำหมาน และครู ศูนย์พัฒนาเด็กเล็กองค์การบริหารส่วนตำบลน้ำหมาน

/5. พื้นที่ดำเนินกา**ร**

**- 33 –**

**5. พื้นที่ดำเนินการ**

สำนักงานองค์การบริหารส่วนตำบลน้ำหมาน และศูนย์พัฒนาเด็กเล็กองค์การบริหารส่วนตำบลน้ำหมาน

**6. วิธีการดำเนินการ**

6.1 จัดทำแผนปฏิบัติงานตรวจสอบภายใน

6.2 ตรวจสอบความถูกต้องและเชื่อถือได้ของข้อมูลและตัวเลขต่าง ๆ ด้วยเทคนิค และวิธีการตรวจสอบที่ยอมรับโดยทั่วไป ปริมาณมากน้อยตามความจำเป็นและเหมาะสม โดยคำนึงถึงประสิทธิภาพของระบบควบคุมภายในและความสำคัญของเรื่องที่ตรวจสอบ รวมทั้งวิเคราะห์และประเมินผลการบริหารและการปฏิบัติงานของหน่วยรับตรวจ

6.3 ตรวจสอบการปฏิบัติงานเกี่ยวกับการบริหารงบประมาณ การเงิน การพัสดุและทรัพย์สิน รวมทั้งการบริหารงานด้านอื่น ๆ ขององค์กรปกครองส่วนท้องถิ่น ให้เป็นไปตามนโยบาย กฎหมาย ระเบียบ ข้อบังคับ คำสั่ง และมติคณะรัฐมาตรีตลอดจนตรวจสอบระบบการดูแลรักษา และความปลอดภัยของทรัพย์สิน และการใช้ทรัพยากรทุกประเภท ว่าเป็นไปโดยมีประสิทธิภาพ ประสิทธิผล และประหยัด

6.4 สอบทานระบบการปฏิบัติงานตามมาตรฐาน และ/หรือ ระเบียบ ข้อบังคับ คำสั่ง ที่ทางราชการกำหนด เพื่อให้มั่นใจได้ว่าสามารถนำไปสู่การปฏิบัติงานที่ตรงตามวัตถุประสงค์และสอดคล้องกับนโยบาย

6.5 รายงานผลการตรวจสอบและติดตามประเมินผล

**7. ระยะเวลาการดำเนินการ**

ปีงบประมาณ พ.ศ. 2565

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

หน่วยงานตรวจสอบภายใน องค์การบริหารส่วนตำบลน้ำหมาน

**10. ตัวชี้วัด/ผลลัพธ์**

10.1 บุคลากรมีความเข้าใจและปฏิบัติตามกฎหมาย ระเบียบ ข้อบังคับ โดยมุ่งผลสัมฤทธิ์ของงานมากขึ้น

10.2 ความเสี่ยงในการเบิกจ่ายเงินลดน้อยลง

10.3 การใช้ทรัพยากรของสำนัก/กอง/หน่วยงาน ที่มีอยู่อย่างคุ้มค่า ประหยัด

(ลงชื่อ) ผู้เขียนโครงการ

(นางประยูรศรี พิณพงษ์)

นักวิชาการตรวจสอบภายในชำนาญการ

/(ลงชื่อ)...

**- 34 -**

(ลงชื่อ) ผู้เสนอโครงการ (ลงชื่อ) ผู้เห็นชอบโครงการ


(นายชานุวัฒน์ พรทอง) (นางสาวพนารัตน์ วงษ์ชมภู)

หัวหน้าสำนักปลัด ปลัดองค์การบริหารส่วนตำบลน้ำหมาน

(ลงชื่อ) ผู้อนุมัติโครงการ

(นายประวิน อินทะบุญศรี)

นายกองค์การบริหารส่วนตำบลน้ำหมาน

****

**คำสั่งองค์การบริหารส่วนตำบลน้ำหมาน**

**ที่ 53/๒๕65**

**เรื่อง แต่งตั้งคณะกรรมการจัดทำแผนปฏิบัติการป้องกันการทุจริต ประจำปีงบประมาณ พ.ศ. 2565**

**ขององค์การบริหารส่วนตำบลน้ำหมาน**

.....................................................................

ตาม หนังสือสำนักงาน ป.ป.ช. ประจำจังหวัดเลย ที่ ปช 0034 (ลย)/ว0011 ลงวันที่ 2 พฤษภาคม 2560 เรื่อง การจัดทำแผนงานด้านการป้องกันการทุจรติขององค์กรปกครองส่วนท้องถิ่นสำนักงาน ป.ป.ช. ซึ่งให้องค์กรปกครองส่วนท้องถิ่นดำเนินการจัดทำแผนงานด้านการป้องกันการทุจริตให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ. 2560 – 2564) สำหรับองค์กรปกครองส่วนท้องถิ่น เป็นสิ้นสุดปีงบประมาณ พ.ศ. 2565 เพื่อให้คณะทำงานส่งเสริมการจัดทำแผนปฏิบัติการป้องกันการทุจริตประจำจังหวัดพิจารณาเบื้องต้นก่อนส่งข้อมูลรายงานให้สำนักงาน ป.ป.ช. ต่อไปนั้น

เพื่อให้การจัดทำแผนปฏิบัติการป้องกันการทุจริต ประจำปีงบประมาณ พ.ศ. 2565 เพื่อให้เป็นไปตามวัตถุประสงค์ **จึงแต่งตั้งคณะกรรมการจัดทำแผนปฏิบัติการป้องกันการทุจริต ประจำปีงบประมาณ พ.ศ. 2565** ประกอบด้วย

1. ปลัดองค์การบริหารส่วนตำบลน้ำหมาน กรรมการ

2. หัวหน้าสำนักปลัดองค์การบริหารส่วนตำบลน้ำหมาน กรรมการ

3. ผู้อำนวยการกองคลัง กรรมการ

4. ผู้อำนวยการกองช่าง กรรมการ

5. นักป้องกันและบรรเทาสาธารณภัย กรรมการ

6. นักวิชาการตรวจสอบภายใน กรรมการและเลขานุการ

ให้ผู้ได้รับการแต่งตั้งมีหน้าที่ พิจารณา กลั่นกรอง ศึกษาข้อมูล นำมากำหนดในการจัดทำแผนปฏิบัติการป้องกันการทุจริต 5 ปี สอดคล้องกับยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ. 2560 – 2564) สำหรับองค์กรปกครองส่วนท้องถิ่น เป็นสิ้นสุดปีงบประมาณ พ.ศ. 2565 เพื่อใช้เป็นแนวทางในการปฏิบัติงานต่อไป

**คณะกรรมการจัดทำแผนปฏิบัติการป้องกันการทุจริต ประจำปีงบประมาณ พ.ศ. 2565** ขององค์การบริหาร-ส่วนตำบลน้ำหมาน ประกอบด้วย

1. นายกองค์การบริหารส่วนตำบลน้ำหมาน ประธานกรรมการ

2. รองนายกองค์การบริหารส่วนตำบลน้ำหมาน รองประธานกรรมการ

3. ปลัดองค์การบริหารส่วนตำบลน้ำหมาน กรรมการ

/4. หัวหน้า...

-2 –

4. หัวหน้าสำนักปลัดองค์การบริหารส่วนตำบลน้ำหมาน กรรมการ

5. นักวิเคราะห์นโยบายและแผน กรรมการ

6. นักทรัพยากรบุคคล กรรมการ

7. นักวิชาการตรวจสอบภายใน กรรมการและเลขานุการ


ให้คณะกรรมการมีหน้าที่ในการดำเนินการติดตามและประเมินผลคู่มือการปฏิบัติงานเรื่องประเมินติดตามแผนปฏิบัติการป้องกันการทุจริต ประจำปีงบประมาณ พ.ศ. 2565 กำหนดวิธีการติดตามและประเมินผลตลอดจนการดำเนินการอื่น ๆ ที่เกี่ยวข้อง เพื่อให้ทราบถึงผลการปฏิบัติงานเกี่ยวกับเรื่องประเมินติดตามแผนปฏิบัติการป้องกันการทุจริต ประจำปีงบประมาณ พ.ศ. 2565 และรายงานผลการติดตามและประเมินผลต่อนายกองค์การบริหารส่วนตำบลน้ำหมาน ต่อไป

ทั้งนี้ตั้งแต่บัดนี้เป็นต้นไป

สั่ง ณ วันที่ 28 เดือน กุมภาพันธ์ พ.ศ. ๒๕65

(นายประวิน อินทะบุญศรี)

นายกองค์การบริหารส่วนตำบลน้ำหมาน



**เลขที่ 11/2565**

**ประกาศองค์การบริหารส่วนตำบลน้ำหมาน เรื่อง ประกาศใช้แผนปฏิบัติการป้องกันการทุจริต**

**ประจำปีงบประมาณ พ.ศ. 2565**

**.......................................................**

ตาม หนังสือสำนักงาน ป.ป.ช. ประจำจังหวัดเลย ที่ ปช 0034 (ลย)/ว0011 ลงวันที่ 2 พฤษภาคม 2560 เรื่อง การจัดทำแผนงานด้านการป้องกันการทุจรติขององค์กรปกครองส่วนท้องถิ่นสำนักงาน ป.ป.ช. ซึ่งให้องค์กรปกครองส่วนท้องถิ่นดำเนินการจัดทำแผนงานด้านการป้องกันการทุจริตให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ. 2560 – 2564) สำหรับองค์กรปกครองส่วนท้องถิ่น เป็นสิ้นสุดปีงบประมาณ พ.ศ. 2565 เพื่อให้คณะทำงานส่งเสริมการจัดทำแผนปฏิบัติการป้องกันการทุจริตประจำจังหวัดพิจารณาเบื้องต้นก่อนส่งข้อมูลรายงานให้สำนักงาน ป.ป.ช. ต่อไปนั้น องค์การบริหารส่วนตำบลน้ำหมาน ได้จัดทำแผนปฏิบัติการป้องกันการทุจริต พ.ศ. 2565 เพื่อใช้เป็นแนวทางในการปฏิบัติงาน

เพื่อให้การได้จัดทำแผนปฏิบัติการป้องกันการทุจริต พ.ศ. 2565 เป็นไปตามวัตถุประสงค์จึงประกาศใช้แผนปฏิบัติการดังกล่าวรายละเอียดแนบท้ายประกาศนี้

จึงประกาศให้ทราบโดยทั่วกัน

ประกาศ ณ วันที่ 28 เดือน กุมภาพันธ์ พ.ศ. 2565

(นายประวิน อินทะบุญศรี) นายกองค์การบริหารส่วนตำบลน้ำหมาน